hotchpotch/miracl-hf-unified huggingface dataset:
การหลั่งนอก (กิจกรรมทางเพศ)
การหลั่งนอก () บ้างก็ว่า เสร็จนอก หรือ แตกนอก เป็นกิจกรรมทางเพศ (sexual act) แสดงคนขณะหลั่งน้ำอสุจิ โดยมักหลั่งใส่ร่างกายคนอื่น เช่น บนลิ้น ในปาก ใบหน้า หรือบนหน้าอก การหลั่งนอกมักปรากฏในงานลามก
ซิตเว
ซิตเว () เป็นเมืองท่าและเมืองหลักของรัฐยะไข่ ประเทศพม่า ตั้งอยู่ทางทิศตะวันตกของประเทศ บนเกาะกลางชะวากทะเลของปากแม่น้ำกะล่าดาน มะยู และเล่-มโหย่ โดยแม่น้ำเหล่านี้ไหลลงสู่อ่าวเบงกอลซึ่งตั้งอยู่ทางทิศตะวันตกของเมือง ซิตเวมีประชากร 147,899 คน (พ.ศ. 2557) เป็นศูนย์กลางการบริหารของจังหวัดซิตเวและอำเภอซิตเว
กลุ่มชาติพันธุ์ใหญ่ที่สุดคือชาวยะไข่ รองลงมาคือชาวพม่าซึ่งย้ายมาจากส่วนอื่นของประเทศ ประชากรส่วนใหญ่นับถือศาสนาพุทธนิกายเถรวาท ฮินดู และนับถือผีสางตามลำดับ นอกจากนี้ยังมีชาวโรฮีนจาซึ่งในอดีตเคยตั้งชุมชนมุสลิมในเมืองเรียกว่า "อองมีนกะลา" แต่ได้ถูกวางเพลิงและชาวมุสลิมได้ถูกขับไล่ออกไปในเหตุการณ์จลาจลเมื่อเดือนตุลาคม พ.ศ. 2555 ทำให้ชาวโรฮีนจาต้องหนีไปอาศัยอยู่ในค่ายผู้อพยพในพื้นที่ใกล้เคียง และไม่ได้มีการบันทึกจำนวนประชากรที่แน่นอน แต่คาดการณ์ว่ามีราว 140,000 คน เนื่องจากรัฐบาลพม่าไม่อนุญาตให้ลงทะเบียนชาวโรฮีนจาในสำมะโนประชากรและปฏิเสธที่จะเรียกชนกลุ่มนี้ด้วยชื่อใด ๆ
จักรพรรดิเฮเซ (อะเตะ)
จักรพรรดิเฮเซ ( , ) จักรพรรดิองค์ที่ 51 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
ซึ่งพระนามของพระองค์เป็นพระนามเดียวกับพระนามรัชศกของ สมเด็จพระจักรพรรดิอะกิฮิโตะ คือ เฮเซ (Heisei) แต่พระนามทั้งสองสะกดไม่เหมือนกัน
จักรพรรดิเฮเซหรือเจ้าชายอะเตะได้รับการสถาปนาเป็นรัชทายาทเมื่อวันที่ 25 เดือน 11 ปี เอ็นระคุ ที่ 4 ตรงกับวันที่ 31 ธันวาคม ค.ศ. 785 อันเป็นปีที่ 12 ในรัชสมัย จักรพรรดิคัมมุ จักรพรรดิองค์ที่ 50 ผู้เป็นพระราชบิดาขณะพระชนมายุเพียง 11 พรรษา
เมื่อจักรพรรดิคัมมุเสด็จสวรรคตในวันที่ 17 เดือน 3 ปี เอ็นระคุ ที่ 25 ตรงกับวันที่ 9 เมษายน ค.ศ. 806 เจ้าชายอะเตะพระราชโอรสองค์ใหญ่ที่รัชทายาทพระชนมายุ 32 พรรษาจึงขึ้นสืบราชบัลลังก์เป็น จักรพรรดิเฮเซ โดยได้ประกอบพระราชพิธีราชาภิเษกเมื่อวันที่ 18 เดือน 5 ปี ไดโด ที่ 1 ตรงกับวันที่ 8 มิถุนายน ค.ศ. 806 และในวันรุ่งขึ้นคือวันที่ 19 เดือน 5 ปี ไดโด ที่ 1 ตรงกับวันที่ 9 มิถุนายน ค.ศ. 806 จักรพรรดิเฮเซได้จัดพระราชพิธีสถาปนาเจ้าชายคะมิโนะพระราชอนุชาขึ้นเป็นรัชทายาท
หลังจากครองสิริราชสมบัติได้ 3 ปีจักรพรรดิเฮเซเกิดพระอาการประชวรหนักและคิดว่าคงไม่รอดแน่จึงสละราชบัลลังก์เมื่อวันที่ 1 เดือน 4 ปี ไดโด ที่ 4 ตรงกับวันที่ 18 พฤษภาคม ค.ศ. 809 ขณะพระชนมายุ 34 พรรษาเจ้าชายคะมิโนะที่รัชทายาทจึงขึ้นสืบราชบัลลังก์เป็น จักรพรรดิซะงะ อดีตจักรพรรดิเฮเซจึงเสด็จกลับไปประทับที่ นะระ เมืองหลวงเก่าทำให้พระองค์มีอีกพระนามหนึ่งว่า นะระ โนะ มิกะโดะ () หรือ จักรพรรดิแห่งนะระ ()
ใน ค.ศ. 810 อดีตจักรพรรดิเฮเซโกนเส้นพระเกศาออกผนวชเป็นพระภิกษุภายหลังจากการก่อกบฏที่ล้มเหลวของพระชายาองค์ที่ 3 และน้องชาย
พระภิกษุอดีตจักรพรรดิเฮเซพระประชวรหนักและเสด็จสวรรคตเมื่อวันที่ 7 เดือน 7 ปี เท็นโช ที่ 1 ตรงกับวันที่ 5 สิงหาคม ค.ศ. 824 ขณะพระชนมายุเพียง 49 พรรษา
จักรพรรดินี (สถาปนาในภายหลัง) : ฟุจิวะระ โนะ ทะระชิโกะ (? – 1337) ธิดาของ ฟุจิวะระ โนะ โมะโมะกะวะ
แอลัน เวก
แอลัน เวก () เป็นวิดีโอเกมแนวต่อสู้-ผจญภัย และ สยองขวัญ พัฒนาโดย Remedy Entertainment และเผยแพร่โดย Microsoft Game Studios เป็นเกมสำหรับเอกซ์บอกซ์ 360 และ ไมโครซอฟท์ วินโดวส์ ตัวเกมวางจำหน่ายในวันที่ 16 พฤษภาคม ค.ศ. 2010
เนื้อเรื่องของเกมนี้เริ่มต้นจาก แอลัน เวก นักเขียนนวนิยายสยองขวัญไปพักผ่อนกับภรรยาที่เมือง Bright Falls เมืองสมมุติในรัฐวอชิงตัน แต่ได้เกิดเรื่องลึกลับขึ้นเมื่อภรรยาของเขาหายตัวไปและเขาได้เจอกับผีที่ถูกความมืดเข้าสิง เขาต้องต่อสู้กับมันด้วยใช้ไฟฉายและปืนที่เขามีเพื่อพาภรรยาของเขากลับมา
จักรพรรดิจุนนะ
จักรพรรดิจุนนะ () เป็นจักรพรรดิองค์ที่ 53 แห่งราชวงศ์ญี่ปุ่น
จักรพรรดิจุนนะหรือเจ้าชายโอะโตะโมะได้รับการสถาปนาเป็นรัชทายาทในรัชสมัย จักรพรรดิซะงะ จักรพรรดิองค์ที่ 52 ผู้เป็นพระเชษฐาเมื่อวันที่ 16 เดือน 9 ปี ไดโด ที่ 5 ตรงกับวันที่ 14 ตุลาคม ค.ศ. 810 ขณะมีพระชนมายุได้ 24 พรรษา
เมื่อจักรพรรดิซะงะสละราชบัลลังก์ในวันที่ 16 เดือน 4 ปี โคนิง ที่ 14 ตรงกับวันที่ 29 พฤษภาคม ค.ศ. 823 เจ้าชายโอะโตะโมะที่รัชทายาทพระชนมายุ 38 พรรษาจึงขึ้นสืบราชบัลลังก์เป็น จักรพรรดิจุนนะ จากนั้นอีก 2 วันคือวันที่ 18 เดือน 4 ปี โคนิง ที่ 14 ตรงกับวันที่ 31 พฤษภาคม ค.ศ. 823 จักรพรรดิจุนนะได้ประกอบพิธีสถาปนาพระราชนัดดาและพระราชโอรสบุญธรรมคือ เจ้าชายมะซะระ ( , ) พระราชโอรสในอดีตจักรพรรดิซะงะขึ้นเป็นรัชทายาทหลังจากนั้นจึงได้ประกอบพระราชพิธีราชาภิเษกเมื่อวันที่ 27 เดือน 4 ปี โคนิง ที่ 14 ตรงกับวันที่ 9 มิถุนายน ค.ศ. 823
หลังจากครองสิริราชสมบัติได้ 9 ปี จักรพรรดิจุนนะจึงสละราชบัลลังก์ให้เจ้าชายมะซะระขึ้นเป็น จักรพรรดินิมเมียว เมื่อวันที่ 28 เดือน 2 ปี เท็นโช ที่ 10 ตรงกับวันที่ 22 มีนาคม ค.ศ. 833 ขณะมีพระชนมายุได้ 47 พรรษา เมื่ออดีตจักรพรรดิจุนนะสละราชบัลลังก์แล้ว อดีตจักรพรรดิซะงะก็ยังมีพระชนมชีพอยู่ ผู้คนจึงเรียกอดีตจักรพรรดิซะงะว่า อดีตจักรพรรดิองค์ใหญ่ (Senior Retired Emperor) ขณะที่อดีตจักรพรรดิจุนนะเรียกว่า อดีตจักรพรรดิองค์น้อย (Junior Retired Emperor)
อดีตจักรพรรดิจุนนะเสด็จสวรรคตเมื่อวันที่ 8 เดือน 5 ปี โจวะ ที่ 7 ตรงกับวันที่ 11 มิถุนายน ค.ศ. 840 ขณะพระชนมายุได้ 54 พรรษา
จอห์น ทอมสัน (ช่างภาพ)
จอห์น ทอมสัน (; 14 มิถุนายน ค.ศ. 1837 – 29 กันยายน ค.ศ. 1921) เป็นช่างภาพบุกเบิกชาวสกอต นักภูมิศาสตร์ เขาเป็นช่างภาพคนแรกที่เดินทางมายังตะวันออกไกล เพื่อบันทึกภาพผู้คน ทัศนียภาพและสิ่งประดิษฐ์ต่าง ๆ ในวัฒนธรรมตะวันออก
เขาเดินทางมายังเอเชียในเดือนเมษายน ค.ศ. 1862 เขาได้ออกเดินทางมายังสิงคโปร์ อันเป็นการเริ่มต้นการเดินทางไปยังเอเชีย ในขั้นต้นได้เปิดร้านถ่ายภาพในสิงคโปร์ จากนั้น ค.ศ. 1865 เดินทางมายังสยามและกรุงเทพ ในวันที่ 28 กันยายนปีเดียวกัน จอห์นได้ติดต่อกับบรรดาพระบรมวงศานุวงศ์และเหล่าขุนนางต่าง ๆ เขาใช้เวลาส่วนใหญ่ในระหว่างที่อยูในกรุงเทพฯ ไปกับการถ่ายภาพบุคคลสำคัญ ๆ มากมาย เป็นที่น่าตื่นตกตื่นใจของรัชกาลที่ 4 พระบรมวงศ์และขุนนางคนสำคัญ เขาได้ถ่ายภาพพระราชพิธีสำคัญ ๆ เช่น พระราชพิธีโสกันต์ของเจ้าฟ้าจุฬาลงกรณ์ขณะทรงพระเยาว์และพระราชพิธีถวายผ้าพระกฐินและได้ไปเยี่ยมชมวัดวาอารามต่าง ๆ รวมถึงได้ฉายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัวมากมายหลายพระอิริยาบถ ภายในพระบรมมหาราชวัง
แนวรบด้านตะวันตก (สงครามโลกครั้งที่หนึ่ง)
แนวรบด้านตะวันตก () คือเขตสงครามหลักในช่วงสงครามโลกครั้งที่หนึ่งตั้งแต่เดือนสิงหาคม ค.ศ. 1914 เมื่อกองทัพเยอรมันเปิดแนวรบทางทิศตะวันตกด้วยการรุกรานเบลเยียมและลักเซมเบิร์ก จากนั้นยังสามารถยึดครองแคว้นอุตสาหกรรมที่สำคัญของฝรั่งเศสไว้ได้ ซึ่งการรุกคืบนี้หยุดชะงักลงอย่างมากจากการต้านทานของฝรั่งเศสในยุทธการมาร์นครั้งที่หนึ่ง ต่อมาหลังยุทธการเรซทูเดอะซี ทั้งสองฝ่ายต่างขุดสนามเพลาะเป็นเส้นคดเคี้ยวระยะทางตั้งแต่ทะเลเหนือยาวต่อเนื่องไปจนถึงชายแดนของฝรั่งเศสด้านที่ติดกับสวิตเซอร์แลนด์ โดยที่แนวสนามเพลาะเหล่านี้ไม่เปลี่ยนแปลงไปมากนักตลอดช่วงของสงคราม
ระหว่างปี ค.ศ. 1915 ถึง ค.ศ. 1917 เกิดการสู้รบครั้งใหญ่หลายครั้งในแนวรบด้านนี้ มีการระดมยิงปืนใหญ่และการเคลื่อนพลของทหารราบจำนวนมาก อย่างไรก็ตามด้วยแนวสนามเพลาะที่หนาแน่น ตาข่ายปืนกล รั้วลวดหนาม และปืนใหญ่ได้ก่อความเสียหายและการบาดเจ็บรุนแรงแก่ทั้งสองฝ่ายซ้ำแล้วซ้ำเล่า ส่งผลให้ทั้งฝ่ายผู้รุกรานและฝ่ายตั้งรับไม่สามารถรุกคืบการรบของตนได้มากนัก ในบรรดาสมรภูมิรบทั้งหมดที่เกิดการบาดเจ็บล้มตายมากที่สุดของแนวรบนี้ได้แก่
นอกจากนี้เพื่อให้สามารถผ่านสถานการณ์รบที่ชะงักงันนี้และรุกคืบต่อไปได้ แนวรบด้านตะวันตกจึงปรากฏเทคโนโลยีทางการทหารรูปแบบใหม่หลายประการ เช่น ก๊าสพิษ อากาศยาน และรถถัง แต่ก็ไม่ได้มีผลมากสักเท่าไหร่ มีเพียงยุทธวิธีและชั้นเชิงการรบที่พัฒนาขึ้นใหม่เท่านั้นที่ช่วยให้สามารถรุกคืบไปได้บางส่วน ต่อมาในช่วงฤดูใบไม้ผลิปี ค.ศ. 1918 ผลของสนธิสัญญาเบรสท์-ลีตอฟสก์ที่ยุติการสู้รบในแนวรบด้านตะวันออกบวกกับยุทธวิธีแทรกซึมทางการทหาร ได้ช่วยให้กองทัพเยอรมันสามารถรุกคืบไปทางทิศตะวันตกเป็นระยะทางเกือบ ซึ่งนับเป็นการรุกคืบที่มากที่สุดนับตั้งแต่เริ่มต้นสงครามในปี ค.ศ. 1914 และเกือบช่วยให้ฝ่ายเยอรมันสามารถบุกทะลวงแนวตั้งรับของศัตรูไปได้
แม้ว่าสภาพการณ์โดยทั่วไปของแนวรบด้านนี้จะชะงักงันอย่างมาก แต่เขตสงครามนี้กลับเป็นตัวตัดสินผลของสงครามในท้ายที่สุด การรุกคืบอย่างไม่ย่อท้อของฝ่ายสัมพันธมิตรในช่วงครึ่งหลังของปี ค.ศ. 1918 ได้โน้มน้าวให้ผู้บัญชาการรบของฝ่ายเยอรมันเชื่อว่าไม่สามารถหลีกเลี่ยงความพ่ายแพ้ได้ รัฐบาลเยอรมันจึงถูกบีบบังคับให้ต้องยอมรับเงื่อนไขการสงบศึก และท้ายที่สุดได้ยอมรับข้อตกลงสันติภาพและลงนามในสนธิสัญญาแวร์ซายในปี ค.ศ. 1919
สถิติในฟุตบอลชิงแชมป์แห่งชาติอาเซียน 2016
บทความต่อไปนี้ได้แสดงถึงสถิติต่างๆ สำหรับ ฟุตบอลชิงแชมป์แห่งชาติอาเซียน 2016.
พรจากฟ้า
พรจากฟ้า () เป็นภาพยนตร์ไทยแนวมิวสิคัล-โรแมนติก-ดราม่า-คอมเมดี้ ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า ร่วมกับสิงห์ คอร์เปอเรชัน โดยได้รับแรงบันดาลใจจากเพลงพระราชนิพนธ์ใน พระบาทสมเด็จพระปรมินทรมหาภูมิพลอดุลยเดช 3 เพลงคือ ยามเย็น (Love at sundown), ในดวงใจนิรันดร์ (Still on my Mind) และ พรปีใหม่ ผ่านการเล่าเรื่องราวของหนุ่มสาว 3 คู่ที่มีลักษณะในการใช้ชีวิตที่แตกต่างกันไป
ภาพยนตร์เรื่องดังกล่าวเข้าฉายอย่างไม่เป็นทางการตั้งแต่วันที่ 29 พฤศจิกายน พ.ศ. 2559 ตั้งแต่เวลา 14.00-20.00 น. และเข้าฉายอย่างเป็นทางการตั้งแต่วันที่ 1 ธันวาคม พ.ศ. 2559 และออกอากาศทางโทรทัศน์เป็นครั้งแรกผ่านทางช่องวันในเครือของจีเอ็มเอ็ม แกรมมี่ ในวันที่ 31 ธันวาคม พ.ศ. 2559 เวลา 20:30 น.-23:00 น. โดยประมาณ โดยไม่มีโฆษณาคั่น และครั้งที่ 2 ในวันที่ 1 มกราคม พ.ศ. 2560 เวลา 14:30-17:00 น. อีกทั้งยังเป็นการฉายทางโทรทัศน์โดยที่การเผยแพร่ในโรงภาพยนตร์ก็ยังดำเนินอยู่
เดลินิวส์ วิจารณ์ว่า "ทั้ง 3 ตอน ทั้งมุมภาพ องค์ประกอบ การตัดต่อ ตามมาตรฐานของ GDH ด้านการเล่าเรื่องหนังชีวิตนี้จะไม่ได้มีอะไรแปลกใหม่มากนัก แต่จุดที่น่าชื่นชมของภาพยนตร์เรื่องนี้คือการนำเพลงพระราชนิพนธ์ของพระบาทสมเด็จพระปรมินทรมหาภูมิพลอดุลยเดช มาผูกเรื่องราวความสัมพันธ์ของตัวละคร"
ขณะที่ยุทธนา มุกดาสนิท ผู้กำกับภาพยนตร์และนักเขียนบทละครชื่อดัง ได้วิจารณ์ลงในเฟซบุกส่วนตัวว่า "เมื่อคืนตั้งใจดู พรจากฟ้า เพราะเพื่อนๆหลายวัยชมว่าดีนักดีหนา...ดูไปสักครึ่งเรื่องก็เริ่มนั่งไม่ติดแล้ว...ตัดสินใจถูกแล้วที่ไม่ไปดูในโรง!!!...ถ้าแยกเพลงพระราชนิพนธ์ออกไป หนังมีตรงไหนหรือที่เรียกว่าดีนักหนา ทั้งเรื่อง บท โปรดั๊กชั่นและวิธีการนำเสนอ...แต่จะไม่คอมเม้นท์หรอกครับเพราะดูฟรี!!"
สิ้นสัปดาห์แรกของการเข้าฉาย พรจากฟ้า สามารถทำรายได้รวม 14.33 ล้านบาท ติดอันดับ 3 ของบอกซ์ออฟฟิสประเทศไทย สิ้นสัปดาห์ที่สอง ขยับขึ้นติดอันดับ 2 ของบอกซ์ออฟฟิสประเทศไทย ทำรายได้รวม 27.65 ล้านบาท สิ้นสัปดาห์ที่สาม ตกลงมาอยู่อันดับ 3 ของบอกซ์ออฟฟิสประเทศไทย ทำรายได้รวม 36.19 ล้านบาทสิ้นสัปดาห์ที่สี ตกลงมาอยู่อันดับ 5 ของบอกซ์ออฟฟิสประเทศไทย ทำรายได้รวม 41.62 ล้านบาทสิ้นโปรแกรมการฉายในสัปดาห์ที่ห้า ติดอันดับ 9 ของบอกซ์ออฟฟิสประเทศไทย ทำรายได้รวม 42.88 ล้านบาท
โคเรียส์เน็กซต์ท็อปโมเดล
โคเรียส์เน็กซ์ท็อปโมเดล (; คำแปล: Challenge Supermodel Korea; ตัวย่อ: KNTM; ) เป็นรายการเรียลลิตี้โชว์ค้นหาสุดยอดนางแบบของประเทศเกาหลีใต้ โดยได้ซื้อลิขสิทธิ์มาจากรายการอเมริกาส์เน็กซต์ท็อปโมเดล ออกอากาศผ่านทางสถานีโทรทัศน์ช่อง ออนสไตล์ (OnStyle) ออกอากาศครั้งแรกเมื่อวันที่ 18 กันยายน ค.ศ. 2010 และออกอากาศครั้งสุดท้ายเมื่อวันที่ 1 พฤศจิกายน ค.ศ. 2014
จักรพรรดิโกะ-มิซุโน
จักรพรรดิโกะ-มิซุโน ( , ) จักรพรรดิองค์ที่ 108 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น และเป็นพระราชบิดาของจักรพรรดิและจักรพรรดินีถึง 4 พระองค์คือ จักรพรรดินีเมโช องค์ที่ 109 , จักรพรรดิโกะ-โคเมียว องค์ที่ 110 , จักรพรรดิโกะ-ไซ องค์ที่ 111 และ จักรพรรดิเรเง็ง องค์ที่ 112
พระนามของจักรพรรดิโกะ-มิซุโนนำมาจากพระนามของ จักรพรรดิเซวะ ( , ) จักรพรรดิองค์ที่ 56 ที่ปกครองในช่วง คริสต์ศตวรรษที่ 9 ที่มีอีกพระนามหนึ่งว่า จักรพรรดิมิซุโน เมื่อใส่คำว่า โกะ เข้าไปทำให้พระนามของจักรพรรดิโกะ-มิซุโนมีความหมายว่า จักรพรรดิมิซุโนที่สอง หรือ จักรพรรดิมิซุโนยุคหลัง
ใน ค.ศ. 1610 จักรพรรดิโกะ-โยเซได้สถาปนาเจ้าชายมะซะฮิโตะพระราชโอรสขึ้นเป็นรัชทายาทหลังจากนั้นไม่นานจักรพรรดิโกะ-โยเซได้ประกาศพระราชประสงค์ที่จะสละราชบัลลังก์ให้กับเจ้าชายมะซะฮิโตะที่รัชทายาทสืบราชบัลลังก์ต่อจากพระองค์
จนกระทั่งวันที่ 27 เดือน 3 ปี เคโช ที่ 15 ตรงกับวันที่ 9 พฤษภาคม ค.ศ. 1611 จักรพรรดิโกะ-โยเซได้สละราชบัลลังก์ให้กับเจ้าชายมะซะฮิโตะที่รัชทายาทพระชนมายุเพียง 14 พรรษาขึ้นสืบราชบัลลังก์เป็น จักรพรรดิโกะ-มิซุโน หลังจากนั้นอีก 15 วันคือวันที่ 12 เดือน 4 ปี เคโช ที่ 15 ตรงกับวันที่ 24 พฤษภาคม ค.ศ. 1611 จึงได้มีการประกอบพระราชพิธีราชาภิเษกขึ้นที่ พระราชวังหลวงเฮอัง
ช่วง ค.ศ. 1614 — 1615 ตรงกับปีที่ 3 — 4 ในรัชสมัยได้เกิดเหตุการณ์ที่เรียกว่า การล้อมโอซะกะ ซึ่งเป็นสงครามระหว่าง ตระกูลโทะกุงะวะ และ ตระกูลโทะโยะโตะมิ ผลของสงครามครั้งนี้ส่งผลให้ตระกูลโทะโยะโตะมิถูกกวาดล้างจนหมดสิ้นและทำให้ตระกูลโทะกุงะวะซึ่งเป็นตระกูลของโชกุนที่ปกครองญี่ปุ่นในขณะนั้นรวมอำนาจได้แบบเบ็ดเสร็จเด็ดขาด
จักรพรรดิโกะ-มิซุโนสละราชบัลลังก์ให้กับเจ้าหญิงโอะกิโกะพระราชธิดาพระองค์ใหญ่พระชนมายุเพียง 4 พรรษาขึ้นสืบราชบัลลังก์เป็น จักรพรรดินีเมโช เมื่อวันที่ 8 เดือน 11 ปี คันเอ ที่ 6 ตรงกับวันที่ 22 ธันวาคม ค.ศ. 1629
อดีตจักรพรรดิโกะ-มิซุโนประชวรและเสด็จสวรรคตเมื่อวันที่ 19 
เดือน 8 ปี เอ็นโป ที่ 8 ตรงกับวันที่ 11 กันยายน ค.ศ. 1680 ขณะพระชนมายุได้ 84 พรรษา
เทาเทาโมนา
เทาเทาโมนา (; ชามอร์โร: "เทาเทา–taotao" หมายถึง "บุคคล" หรือ "ผู้คน" และ "โมนา–mo'na" หมายถึง "ยุคก่อน" โดยรวมความแล้วหมายถึง "คนยุคก่อนประวัติศาสตร์" หรือ "คนโบราณ") เป็นผีหรือวิญญาณชนิดหนึ่งตามความเชื่อของชาวชามอร์โร ซึ่งเป็นกลุ่มชาติปฐมภูมิของดินแดนแถบหมู่เกาะมาเรียนา ในมหาสมุทรแปซิฟิก ซึ่งได้แก่ เกาะลูตา, เกาะไซปัน, เกาะทีเนียน, เกาะกวม ในประเทศไมโครนีเซีย เชื่อว่าเป็นวิญญาณบรรพบุรุษ สิงสถิตอยู่ตามป่าเขาหรือในถ้ำตามธรรมชาติ
เทาเทาโมนา เป็นความเชื่อที่มาแต่ตั้งเดิมของชาวชามอร์โร ก่อนที่ชาวสเปนในยุคล่าอาณานิคมในยุคศตวรรษที่ 17 และ 18 จะเข้ามาครอบครองดินแดนแถบนี้และพยายามเปลี่ยนความเชื่อทั้งหมดของชาวพื้นเมือง แต่ถึงปัจจุบันความเชื่อเรื่องเทาเทาโมนาก็ยังคงมีอยู่ในหมู่ชาวชามอร์โร ทั้งนี้เชื่อว่า เทาเทาโมนาสิงสถิตอยู่ตามธรรมชาติ หากใครจะล่วงล้ำเข้าในป่าหรือเพื่อเก็บผลไม้ต้องกระทำพิธีการขออนุญาตเสียก่อน เนื่องจากเทาเทาโมนาจะไม่พอใจผู้ที่ล่วงล้ำเข้าไป ทั้งนี้เทาเทาโมนาอาจมาคุกคามผู้คนในหมู่บ้านหรือชุมชนเมืองได้ โดยเทาเทาโมนาจะไม่ชอบผู้หญิงตั้งครรภ์ หญิงตั้งครรภ์ชาวชามอร์โรจะใช้น้ำหอมและสวมเสื้อผู้ชายของสามี รวมถึงสวมหน้ากากอยู่กับบ้านในเวลากลางคืน เพื่อเป็นการขับไล่เทาเทาโมนา
บ้างก็บอกว่าเทาเทาโมนามีรูปร่างเหมือนมนุษย์ที่ตัวผอมแห้ง เนื้อตัวเหม็นเหมือนซากศพและกำลังผุกร่อน แต่ทว่ามีพละกำลังเหนือมนุษย์คล้ายซอมบี บ้างก็บอกว่าไม่มีหัว เทาเทาโมนาสิงอยู่ตามต้นไม้ใหญ่ในป่า เช่น ไม้จำพวกต้นไทร หรือหินที่เรียกว่า หินแลตเต ซึ่งเป็นหินก้อนใหญ่ที่วางตั้งอยู่ทั่วไปทั้งในเมืองและในป่า ซึ่งเป็นสิ่งประดิษฐ์ของมนุษย์คล้ายกับสโตนเฮนจ์หรือโมอาย แต่มีขนาดเล็กกว่า โดยที่ไม่มีใครทราบว่าหินเหล่านี้เกิดขึ้นได้อย่างไร จึงเชื่อว่าเป็นการกระทำของเทาเทาโมนา เทาเทาโมนาจะไม่พอใจผู้ที่ลบหลู่และจะสร้างความเสียหายให้แก่ผู้นั้น เช่น ทำร้ายร่างกาย ครอบครัวรอดริเกซ ครอบครัวชาวชามอร์โรครอบครัวหนึ่ง เชื่อว่าพวกตนสามารถบันทึกเสียงของเทาเทาโมนาไว้ได้ด้วยเทปบันทึกเสียง ในปี ค.ศ. 1975 เป็นเสียงพูดคุยกันของ โทนี ลูกชายวัย 2 ขวบ ในขณะนั้น พูดคุยกับ พริสซิลลา แม่ของตน ซึ่งเป็นบทสนทนาทั่วไปในชีวิตประจำวัน และจู่ ๆ ก็มีเสียงประหลาดลึกลับแทรกเข้ามา โดยขณะที่บันทึกเสียง ทุกคนที่อยู่ในที่นั้นยืนยันว่าไม่มีใครได้ยินเสียงนี้
บ้างก็เชื่อว่า เทาเทาโมนาเป็นวิญญาณที่อ่อนโยนที่คอยช่วยเหลือหมอพื้นบ้านหรือแม่มดที่เรียกว่า ซูรูฮานัส (Suruhanas, Suruhanus) เทาเทาโมนาสามารถข่วนหรือหยิกหรือลักพาตัวเด็กได้ในช่วงระยะเวลาสั้น ๆ รวมถึงยังสามารถแฝงมาในร่างผู้คนเพื่อทำให้คน ๆ นั้นเจ็บไข้ได้ป่วยได้
รักสลับหน้า
รักสลับหน้า เป็นละครโทรทัศน์ไทย บทประพันธ์โดย อภิวัฒน์ เล่าสกุล(รามนิตย์) บทโทรทัศน์ ได้ดี,เดี่ยว ไพศาล กำกับการแสดงโดย วินัย ปฐมบูรณ์, ชัชวาลย์ คล้องช้าง โดย บริษัท กำลังดี ซอย 6 โปรดักชั่น จำกัด สร้างเป็นละครโทรทัศน์ทางช่อง 7 ในปี 2559 นำแสดงโดย อนุวัฒน์ ชูเชิดรัตนา , พัชญา เพียรเสมอ , ณทรรศชัย จรัสมาส และ แก้วใส คริสตัล ออกอากาศทุกวัน เวลา18.50-20.00 น. ทางช่อง 7 สี เริ่มตอนแรกวันพุธที่ 23 พฤศจิกายน 2559 - วันพฤหัสบดีที่ 22 ธันวาคม 2559
การวางผลิตภัณฑ์ประกอบฉาก
การวางผลิตภัณฑ์ประกอบฉาก (product placement), การผสมผสานตราสินค้า (brand integration), การตลาดแบบแอบแฝง (embedded marketing), โฆษณาแฝง เป็นเทคนิคการโฆษณาที่บริษัทแฝงการประชาสัมพันธ์ผลิตภัณฑ์ต่าง ๆ โดยการโฆษณาที่ไม่ใช่แบบดั้งเดิม โดยมากจะปรากฏในภาพยนตร์ รายการโทรทัศน์ และสื่ออื่น ๆ
การวางผลิตภัณฑ์ประกอบฉากเป็นยุทธวิธีการตลาดที่โดดเด่น เพราะเป็นการพยายามโฆษณาโดยตรงจากบริบทและสิ่งแวดล้อมที่มีสินค้าปรากฏอยู่หรือใช้สินค้าอยู่ นอกจากนั้นแล้วยังอาจช่วยในการหลีกเลี่ยงกฎหมายควบคุมโฆษณาได้อีกด้วย โดยสื่อจะกล่าวถึง แสดง หรือใช้ผลิตภัณฑ์ใดผลิตภัณฑ์หนึ่งโดยไม่ได้บอกชัดแจ้งว่าเป็นการโฆษณา
การวางผลิตภัณฑ์ประกอบฉากที่พบได้บ่อยคือการที่ตัวละครสำคัญในภาพยนตร์หรือละคร ใช้ผลิตภัณฑ์รุ่นใหม่หรือสินค้าที่มีลักษณะโดดเด่น โดยปรากฏให้เห็นตราสินค้าชัดเจน หรือใช้ผลิตภัณฑ์หนึ่งเป็นระยะเวลานาน (เช่น ใช้ตลอดทั้งเรื่อง) โดยปรากฏตราสินค้าเช่นกัน ซึ่งหากวางผลิตภัณฑ์ประกอบฉากได้อย่างแนบเนียนก็เป็นผลดีต่อผู้ชม เพราะการโฆษณาที่ดูยัดเยียดจะถูกแทนที่ด้วยความบันเทิง อีกทั้งยังอาจเป็นผลดีต่อผลิตภัณฑ์หรือยี่ห้อ เช่นการที่ตัวละครเอกใช้ผลิตภัณฑ์ยี่ห้อหนึ่งอาจทำให้ผลิตภัณฑ์ยี่ห้อนั้นมีภาพที่ดูดีขึ้นมาในความรู้สึกของผู้ชม หรือเป็นการตอกย้ำตราสินค้า
อย่างไรก็ดี วิธีการวางผลิตภัณฑ์ประกอบฉากที่ไม่แนบเนียนก็มี เช่น การที่ภาพยนตร์หรือละครใส่ภาพตราสินค้าหรือภาพป้ายโฆษณาแทรกเข้ามาโดยไม่จำเป็น หรือถ่ายภาพสินค้าที่ตัวละครใช้โดยเน้นไปที่ตราสินค้าหรือเครื่องหมายการค้า ซึ่งผู้ชมมักดูออกว่าผู้ผลิตสื่อบันเทิงทำเช่นนั้นเพื่อขายโฆษณา หรือละครซิตคอมในประเทศไทยบางเรื่องนั้นบางฉากอาจมีตราสินค้าปรากฏให้เห็นพร้อม ๆ กันเป็นจำนวนมาก เช่นในฉากร้านขายของ เป็นต้น ซึ่งดูเป็นการจงใจขายโฆษณาเช่นกัน รวมไปถึงการที่ตัวละครพูดถึงสรรพคุณของผลิตภัณฑ์ หรือบทพูดมีลักษณะโฆษณา
ในเดือนเมษายน ค.ศ. 2006 นิตยสาร "Broadcasting & Cable" รายงานว่า 2 ใน 3 ของผู้โฆษณาได้ว่าจ้างผู้ให้ความบันเทิง วางผลิตภัณฑ์สินค้าประกอบฉาก การผสมผสานตราสินค้า เข้าไปถึง 80% ของรายการโทรทัศน์ โดยกล่าวว่า "เหตุผลคือ เป็นการเข้าถึงอารมณ์ผู้ชมได้มากกว่า ได้ดีกว่า โดยเนื้อหาที่สัมพันธ์กัน เข้าถึงกลุ่มเป้าหมายได้"
จากข้อมูลของ พีคิวมีเดีย บริษัทที่ค้นคว้าการใช้สื่อ กล่าวว่า ในปี ค.ศ. 2014 เม็ดเงินที่ใช้ในการวางผลิตภัณฑ์ประกอบฉากมีค่าราว 10.58 พันล้านเหรียญดอลลาร์ ในทางตรงกันข้าม ยังมีการถอดผลิตภัณฑ์ออกจากฉาก (product displacement) หรือการถอดตราสินค้าออกจากฉาก ซึ่งตรงกันข้ามกับการวางผลิตภัณฑ์ประกอบฉาก การถอดผลิตภัณฑ์ออกจากฉากมักเกิดจากผู้ผลิตสื่อบางรายไม่ต้องการโฆษณาให้ผลิตภัณฑ์ใดอย่างฟรี ๆ หรือเพื่อไม่ให้เกิดความขัดแย้งกับเจ้าของผลิตภัณฑ์ที่รับลงโฆษณาแฝงไว้ (เช่น ตัวละครเอกใช้รถยี่ห้อหนึ่งโดยที่เป็นโฆษณาแฝง แต่ในภาพยนตร์ก็มีการใช้รถยี่ห้ออื่นด้วย จึงอาจถอดโลโก้ยี่ห้ออื่นที่ว่านั้นออกก่อนนำรถมาเข้าฉาก) หรือผลิตภัณฑ์บางอย่างไม่สามารถแสดงตราสินค้าได้เพราะขัดต่อกฎหมาย เช่นกฎหมายที่ห้ามการโฆษณาสุราหรือบุหรี่ เป็นต้น จึงลบ หรือทำเบลอ หรือติดเทปกาวทับ หรือปิดบังตราสินค้าด้วยวิธีการใดก็ตามไม่ให้ปรากฏให้เห็นในสื่อของตน ทั้งนี้ยังรวมไปถึงการเปลี่ยนตราสินค้าเป็นตราสมมุติอื่นด้วยวัตถุประสงค์เดียวกัน
นอกจากนี้ยังอาจเป็นไปได้ที่เจ้าของเครื่องหมายการค้าหรือเจ้าของผลิตภัณฑ์อาจจะไม่พอใจที่ในระหว่างการถ่ายทำได้มีตัวร้ายในเรื่องใช้ผลิตภัณฑ์ของตน หรือมีฉากที่ตัวละครแสดงความไม่พอใจต่อผลิตภัณฑ์ หรือฉากที่จงใจทำลายผลิตภัณฑ์ เป็นต้น จึงร้องขอให้ผู้ผลิตสื่อลบตราสินค้าออกไปจากฉากนั้นก่อนออกฉาย
ธันวาคม พ.ศ. 2559
ธันวาคม พ.ศ. 2559 เป็นเดือนที่ 12 ของปี พ.ศ. 2559 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
ดับเบิลยูดับเบิลยูอี ทัวร์นาเมนต์
ดับเบิลยูดับเบิลยูอี (WWE) ได้จัดความหลากหลายของทัวร์นาเมนต์การแข่งขันมวยปล้ำอาชีพสำหรับการแข่งขันโดยนักมวยปล้ำ
คิงออฟเดอะริง (King of the Ring) เป็นรายการทัวนาเมนต์หนึ่งของ WWE ที่เริ่มจัดขึ้นในปี ค.ศ. 1985 แต่มาเริ่มจัดเป็น PPV ในระหว่างปี 1993 - 2002
คาร์ล วิลเฮล์ม แฟร์ดีนันด์ ดยุกแห่งเบราน์ชไวค์-โวลเฟนบึทเทิล
คาร์ล วิลเฮล์ม แฟร์ดีนันด์ () เป็นผู้ปกครองของเบราน์ชไวค์-โวลเฟนบึทเทิล และยังเป็นรัฐบุรุษและผู้นำทหาร ในเอกสารส่วนมากของอังกฤษ มักจะกล่าวถึงพระองค์โดยเรียกย่อๆว่า ดยุกแห่งเบราน์ชไวค์
พระองค์ขึ้นสืบบัลลังก์ต่อจากพระบิดาในราชรัฐเบราน์ชไวค์-โวลเฟนบึทเทิล ซึ่งมีสถานะเป็นแคว้นหนึ่งของจักรวรรดิโรมันอันศักดิ์สิทธิ์ พระองค์ยังได้รับการกล่าวถึงในแง่ของเป็นผู้เชี่ยวชาญการยุทธ์ในศตวรรษที่ 18 โดยระหว่าง ค.ศ. 1756-63 ทรงเข้ามีส่วนร่วมในสงครามเจ็ดปี ร่วมกองกำลังผสมระหว่างบรรดาแคว้นเยอรมันเหนือภายใต้บัญชาของเจ้าชายวิลเลียม ดยุกแห่งคัมบาลันด์ เพื่อพิทักษ์รัฐฮาโนเวอร์ (พันธมิตรของอังกฤษ) จากการรุกรานของฝรั่งเศส แม้จะไม่สามารถปกป้องฮาโนเวอร์ไว้ได้ แต่ก็ยังทรงรับราชการทหารต่อและได้ขึ้นเป็นผู้บัญชาการกองทัพเหนือแทนดยุกแห่งคัมบาลันด์ ต่อมาในปี 1773 ทรงได้รับแต่งตั้งเป็นนายพลแห่งกองทัพปรัสเซีย และต่อมาในปี 1787 ได้รับแต่งตั้งเป็นจอมพล และจัดทัพ 20,000 นายไปรุกรานเนเธอร์แลนด์ การรุกรานเนเธอร์แลนด์ของพระองค์เป็นไปอย่างรวดเร็วและไร้การนองเลือด
ในวันที่ 14 ตุลาคม 1806 ระหว่างสงครามประสานมิตรครั้งที่สี่ พระองค์บัญชาทัพเข้าเผชิญหน้ากับทัพฝรั่งเศสที่นำโดยหลุยส์-นีกอลา ดาวู และได้รับความพ่ายแพ้ พระองค์สูญเสียดวงตาทั้งสองข้างจากการต้องกระสุนปืนในศึกครั้งนี้และได้รับบาดเจ็บหนัก และสิ้นพระชนม์ในวันที่ 10 พฤศจิกายน 1806
นอกจากนี้พระองค์ยังมีความใกล้ชิดกับราชวงศ์อังกฤษ โดยเสกสมรสกับเจ้าหญิงออกัสตาแห่งบริเตนใหญ่ ซึ่งเป็นพระขนิษฐาในพระเจ้าจอร์จที่ 3 แห่งสหราชอาณาจักร นอกจากนี้ หนึ่งในพระธิดาของพระองค์ยังเสกสมรสเข้าสู่ราชวงศ์อังกฤษได้ขึ้นเป็นสมเด็จพระราชินีแห่งสหราชอาณาจักร ทำให้ทรงมีศักดิ์เป็นพระอัยกา(ตา)ของเจ้าหญิงชาร์ลอตต์แห่งเวลส์
พิสุทธินิยมทางภาษา
พิสุทธินิยมทางภาษา หรือ ความพิถีพิถันในภาษา () เป็นคตินิยมที่มีจุดมุ่งหมายจะทำให้ภาษาใดภาษาหนึ่ง "บริสุทธิ์" หรือ "สะอาด" ที่สุด โดยนิยาม “ภาษาบริสุทธิ์” หรือ “ภาษาสะอาด” ว่าเป็นภาษาที่ปราศจากคุณสมบัติทางภาษาจากภาษาต่างชาติ ในคตินิยมนี้ จึงมีการอนุรักษ์ภาษาโดยการขจัดสิ่ง ที่เห็นว่ามาจากภาษาต่างชาติ ซึ่งสามารถอยู่ในทุกระดับของระบบภาษา เช่น ไวยากรณ์ การออกเสียง หรือ คำศัพท์ เป็นต้น แต่ส่วนใหญ่วัตถุประสงค์หลักในการกำจัด มักจะเป็นคำศัพท์
พิสุทธินิยมทางภาษา มักมีความเกี่ยวข้องกับชาตินิยม ซึ่งมักเกิดขึ้นควบคู่กับการสถาปนารัฐชาติ
เจ้าชายมะซะฮิโตะ
เจ้าชายมะซะฮิโตะ () อดีตรัชทายาทในรัชสมัย จักรพรรดิโองิมะชิ และเป็นพระราชบิดาของ จักรพรรดิโกะ-โยเซ จักรพรรดิองค์ที่ 107 ซึ่งในภายหลังจักรพรรดิโกะ-โยเซผู้เป็นพระโอรสได้สถาปนาพระอิสริยยศของพระราชบิดาขึ้นเป็น Ȳokwōin "daijō tennō"
ผลคูณโคชี
ในคณิตศาสตร์เชิงวิเคราะห์ ผลคูณโคชี () คือการคอนโวลูชันแบบไม่ต่อเนื่อง (หรือเรียกอย่างง่ายคือการคูณ) ของอนุกรมอนันต์สองอนุกรม ตั้งชื่อตามนักคณิตศาสตร์ชาวฝรั่งเศส โอกึสแต็ง ลวี โคชี
กำหนดให้ทั้ง formula_1 และ formula_2 เป็นอนุกรมลู่เข้าสัมบูรณ์ ซึ่งทำให้อนุกรม
ลู่เข้าสัมบูรณ์ด้วยเช่นกัน และเกิดความสัมพันธ์ดังนี้
เราเรียกอนุกรม formula_3 นี้ว่า ผลคูณโคชีของอนุกรม formula_1 และ formula_2
สูตรดังกล่าวสามารถแจกแจงได้ดังนี้
เมื่อแทนค่า formula_10 แล้ว เราจะได้ค่าใกล้เคียงของผลคูณที่ต้องการหาค่า
นอกจากอนุกรมอนันต์แล้ว ผลคูณโคชียังสามารถนำมาใช้กับอนุกรมยกกำลังได้ ดังนี้
กำหนดอนุกรมยกกำลังสองอนุกรม formula_11 และ formula_12
โดยที่ formula_13 และ formula_14 คือสัมประสิทธิ์เชิงซ้อน ผลคูณโคชีของอนุกรมยกกำลังสองอนุกรมนี้นิยามได้ว่า
จักรพรรดิโองิมาจิ
จักรพรรดิโองิมะชิ () จักรพรรดิองค์ที่ 106 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
เมื่อจักรพรรดิโกะ-นะระจักรพรรดิองค์ที่ 105 ผู้เป็นพระราชบิดาเสด็จสวรรคตในวันที่ 5 เดือน 9 ปี โคจิ ที่ 3 ตรงกับวันที่ 27 กันยายน ค.ศ. 1557 เจ้าชายมิชิฮิโตะที่รัชทายาทพระชนมายุ 40 พรรษาจึงขึ้นสืบราชบัลลังก์เป็น จักรพรรดิโองิมะชิ หลังจากนั้นจึงได้มีการประกอบพระราชพิธีราชาภิเษกเมื่อวันที่ 27 เดือน 10 ปี โคจิ ที่ 3 ตรงกับวันที่ 17 พฤศจิกายน ค.ศ. 1557
ภายหลังจากการสิ้นพระชนม์ของ เจ้าชายมะซะฮิโตะ พระราชโอรสองค์ใหญ่ที่รัชทายาทเมื่อวันที่ 24 เดือน 7 ปี เท็นโช ที่ 14 ตรงกับวันที่ 7 กันยายน ค.ศ. 1586 จักรพรรดิโองิมะชิจึงได้สถาปนาเจ้าชายคะซุฮิโตะพระราชนัดดาพระโอรสในเจ้าชายมะซะฮิโตะขึ้นเป็นรัชทายาทและหลังจากนั้นไม่นานจักรพรรดิโองิมะชิได้สละราชบัลลังก์ให้กับเจ้าชายคะซุฮิโตะขึ้นเป็น จักรพรรดิโกะ-โยเซ เมื่อวันที่ 7 เดือน 11 ปี เท็นโช ที่ 14 ตรงกับวันที่ 17 ธันวาคม ค.ศ. 1586 และได้มีการประกอบพิธีราชาภิเษกจักรพรรดิโกะ-โยเซเมื่อวันที่ 25 เดือน 11 ปี เท็นโช ที่ 14 ตรงกับวันที่ 4 มกราคม ค.ศ. 1587
หลังจากสละราชบัลลังก์แล้วอดีตจักรพรรดิโองิมะชิได้เสด็จไปประทับยัง พระราชวังเซ็นโนะดะ จนกระทั่งเสด็จสวรรคตเมื่อวันที่ 5 เดือน 1 ปี บุนโระคุ ที่ 2 ตรงกับวันที่ 6 กุมภาพันธ์ ค.ศ. 1593 ขณะพระชนมายุได้ 75 พรรษา
อาชีวอนามัยและความปลอดภัย
อาชีวอนามัยและความปลอดภัย (; อักษรย่อ: OSH) นอกจากนี้ยังเรียกกันทั่วไปว่า สุขภาพและความปลอดภัยในอาชีพ (; อักษรย่อ: OHS), อาชีวอนามัย () หรือ สุขภาพและความปลอดภัยในที่ทำงาน (; อักษรย่อ: WHS) เป็นวิชาที่เกี่ยวข้องกับความปลอดภัย, สุขภาพ และสวัสดิภาพของประชาชนในที่ทำงาน คำนิยามนี้ยังหมายถึงเป้าหมายของสาขานี้ เพื่อให้พวกเขามีสำนึกต่อหัวข้อดังกล่าว ที่แต่เดิมเป็นคำย่อของ"โครงการ/ภาควิชาอาชีวอนามัยและความปลอดภัย"
เป้าหมายของอาชีวอนามัยและความปลอดภัย ประกอบด้วยการส่งเสริมให้เกิดให้เกิดสภาพแวดล้อมการทำงานที่ปลอดภัยและมีอนามัย ทั้งยังให้การป้องกันต่อเพื่อนร่วมงาน, สมาชิกในครอบครัว, ผู้ว่าจ้าง, ลูกค้า และอื่น ๆ อีกมากที่อาจได้รับผลกระทบจากสภาพแวดล้อมในสถานที่ทำงาน ส่วนในสหรัฐอเมริกา คำนิยามนี้ยังกินความหมายเป็น อาชีวอนามัย และความปลอดภัยสำหรับผู้ประกอบอาชีพและไม่ได้ประกอบอาชีพ () และรวมถึงความปลอดภัยในการทำกิจกรรมนอกที่ทำงาน
ในเขตอำนาจศาลระบบกฎหมายคอมมอนลอว์ นายจ้างมีหน้าที่ตามกฎหมายสำหรับการดูแลที่เหมาะสมต่อความปลอดภัยของพนักงาน กฎหมายที่เป็นพระราชบัญญัติอาจเพิ่มกำหนดหน้าที่ทั่วไปอื่น ๆ, แนะนำการปฏิบัติหน้าที่โดยเฉพาะ และสร้างหน่วยงานของรัฐที่มีอำนาจในการควบคุมปัญหาด้านความปลอดภัยในสถานที่ทำงาน โดยรายละเอียดของเรื่องนี้แตกต่างกันไปตามแต่ละเขตอำนาจศาล
ทุกองค์กรมีหน้าที่สร้างความมั่นใจต่อพนักงานและบุคคลอื่นใดที่อาจได้รับผลกระทบจากกิจกรรมขององค์กร ให้ยังคงมีความปลอดภัยอยู่ตลอดเวลา
คริสเตียน บี. แอนฟินเซน
คริสเตียน โบห์เมอร์ แอนฟินเซน จูเนียร์ (; 26 มีนาคม ค.ศ. 1916 – 14 พฤษภาคม ค.ศ. 1995) เป็นนักชีวเคมีชาวอเมริกัน เกิดในครอบครัวชาวอเมริกันเชื้อสายนอร์เวย์ที่เมืองโมเนสเซน รัฐเพนซิลเวเนีย เป็นบุตรของโซฟี (นามสกุลเดิม รัสมุสเซน) และคริสเตียน โบห์เมอร์ แอนฟินเซน ซีเนียร์ ช่วงทศวรรษที่ 1920 ครอบครัวของแอนฟินเซนย้ายไปอยู่ที่เมืองฟิลาเดลเฟีย แอนฟินเซนเรียนที่วิทยาลัยสวาร์ธมอร์จนจบปริญญาตรีในปี ค.ศ. 1937 สองปีต่อมาเขาเรียนจบปริญญาโทสาขาเคมีอินทรีย์จากมหาวิทยาลัยเพนซิลเวเนีย ในปีเดียวกัน ห้องปฏิบัติการคาลส์เบิร์กของมูลนิธิอเมริกัน-สแกนดิเนเวียนที่กรุงโคเปนเฮเกน ประเทศเดนมาร์กมอบตำแหน่งสมาชิกให้แก่แอนฟินเซนในฐานะผู้พัฒนาวิธีการใหม่ในการวิเคราะห์โครงสร้างโปรตีนเชิงซ้อนและการตั้งชื่อเอนไซม์ ในปี ค.ศ. 1941 แอนฟินเซนทำงานที่ภาควิชาชีวเคมีของโรงเรียนแพทย์ฮาร์วาร์ด เขาเรียนจบปริญญาเอกสาขาชีวเคมีที่นั่นในอีกสองปีต่อมา
ในปี ค.ศ. 1950 สถาบันหัวใจ ปอดและเลือดแห่งชาติ ซึ่งเป็นส่วนหนึ่งของสถาบันสุขภาพแห่งชาติเลือกแอนฟินเซนให้เป็นหัวหน้าห้องปฏิบัติการสรีรวิทยาเซลล์ สี่ปีต่อมา เขากลับไปทำงานที่ห้องปฏิบัติการคาลส์เบิร์กและมีโอกาสเรียนที่สถาบันวิทยาศาสตร์ไวซ์แมนน์ที่เมืองเรโฮวอต ประเทศอิสราเอล แอนฟินเซนได้รับเลือกเป็นภาคีสมาชิกของสถาบันศิลปะและวิทยาศาสตร์แห่งอเมริกาในปี ค.ศ. 1958
ในปี ค.ศ. 1962 แอนฟินเซนเป็นศาสตราจารย์อาคันตุกะที่โรงเรียนแพทย์ฮาร์วาร์ดและเป็นหัวหน้าภาควิชาเคมี ก่อนจะดำรงตำแหน่งหัวหน้าห้องปฏิบัติการชีวเคมีที่สถาบันโรคข้ออักเสบและโรคทางเมตาบอลิซึมจนถึงปี ค.ศ. 1981 ต่อมาในปี ค.ศ. 1972 แอนฟินเซนได้รับรางวัลโนเบลสาขาเคมีจากการอธิบายความสัมพันธ์ระหว่างลำดับกรดอะมิโนกับปฏิกิริยาคอนฟอร์เมชันที่มีฤทธิ์ทางชีวภาพ หลังจากนั้นเขาได้ร่วมก่อตั้งสภาวัฒนธรรมโลก ระหว่างปี ค.ศ. 1982–1995 แอนฟินเซนดำรงตำแหน่งศาสตราจารย์ด้านเคมีเชิงชีวฟิสิกส์ที่มหาวิทยาลัยจอนส์ฮอปกินส์
ด้านชีวิตส่วนตัว แอนฟินเซนแต่งงานครั้งแรกกับฟลอเรนซ์ คีเนนเกอร์ในปี ค.ศ. 1941 มีบุตรด้วยกัน 3 คนแต่หย่าร้างในปี ค.ศ. 1978 ต่อมาเขาแต่งงานใหม่กับลิบบี ชูลแมน เอลีในปี ค.ศ. 1979 และมีบุตรบุญธรรม 4 คน แอนฟินเซนเสียชีวิตด้วยภาวะหัวใจล้มที่เมืองแรนดอลส์ทาวน์ รัฐแมริแลนด์ในปี ค.ศ. 1995
หงฉือ
หงฉือ ( "Hóngshí"; 18 มีนาคม ค.ศ. 1704 – 20 กันยายน ค.ศ. 1727) เป็นเจ้าชายชาวแมนจูแห่งราชสกุลอ้ายซินเจว๋หลัวในราชวงศ์ชิง เป็นโอรสองค์ที่สามของจักรพรรดิหย่งเจิ้ง ถูกพระบิดาถอดเป็นสามัญชนใน ค.ศ. 1725 เพราะสนับสนุนเจ้าชายยฺหวิ่นซื่อ (允禩) อดีตคู่แข่งทางการเมืองของพระบิดา จบชีวิตใน ค.ศ. 1727 เชื่อว่าด้วยการแขวนคอตายเพราะถูกพระบิดาบีบคั้น ภายหลังจักรพรรดิเฉียนหลงผู้เป็นอนุชาให้ตั้งกลับเป็นเจ้าดังเดิม
หงฉือเกิดในสกุลแมนจูอ้ายซินเจว๋หลัว เป็นพระราชโอรสพระองค์ที่สามของเจ้าชายอิ้นเจิน (胤禛) กับอนุภริยาคือพระชายาฉี (齊妃) ซึ่งเป็นชาวฮั่นจากสกุลหลี่ (李)
เจ้าชายอิ้นเจินได้ครองราชย์เป็นจักรพรรดิหย่งเจิ้งใน ค.ศ. 1722 หลังจักรพรรดิคังซีพระราชบิดาสวรรคต ในรัชกาลหย่งเจิ้ง หงฉือไม่มีบทบาทมากมายในราชสำนัก ต่างจากพระอนุชาของพระองค์คือ หงลี่ (弘曆) ซึ่งต่อมาเสวยราชย์เป็นจักรพรรดิเฉียนหลง หงลี่ได้รับพระราชทานพระอิสริยยศ "ชินหวัง" (亲王 "อ๋องชั้นเอก") ขณะที่หงฉือมิได้รับแต่งตั้งใด ๆ ทั้งสิ้น
ครั้นช่วง ค.ศ. 1722–26 หงฉือสมาคมกับเจ้าชายยฺหวิ่นซื่อผู้เป็นพระอนุชาของจักรพรรดิหย่งเจิ้ง และเป็นอาของตน ยฺหวิ่นซื่อกับจักรพรรดิหย่งเจิ้งนั้นชิงดีชิงเด่นทางการเมืองกันมาแต่เดิม ใน ค.ศ. 1725 จักรพรรดิหย่งเจิ้งจึงถอดหงฉือเป็นสามัญชน ขับออกจากสกุลอ้ายซินเจว๋หลัว และอัปเปหิจากวังต้องห้าม อย่าได้กลับมาอีก ในราชโองการนั้น จักรพรรดิหย่งเจิ้งระบุว่า เชิญหงฉือไป "เป็นลูกของยฺหวิ่นซื่อเสีย ถ้าต้องการ" ซึ่งนักประวัติศาสตร์ตีความว่า แสดงถึงความสัมพันธ์ใกล้ชิดระหว่างหงฉือกับยฺหวิ่นซื่อ อันเป็นเหตุให้จักรพรรดิหย่งเจิ้งไม่สบพระทัย ในไม่ช้า ยฺหวิ่นซื่อก็ประสบชะตากรรมเดียวกันคือถอดเป็นสามัญชน
แม้หงฉือถูกห้ามเข้าวังอีก แต่ก็มิได้ถูกจองจำอย่างยฺหวิ่นซื่อผู้เป็นอา ถึงกระนั้น ก็มีพระบัญชาให้อยู่ในความควบคุมของยฺหวิ่นเถา (允祹) อาอีกคนของเขา
แต่แม้จะต้องโทษทัณฑ์เช่นนั้น หงฉือมิได้สำนึก จักรพรรดิหย่งเจิ้งยิ่งพิโรธ จึงให้ลบชื่อหงฉือออกจากราชพงศาวลี (玉蝶) ถือเป็นการตัดความสัมพันธ์พ่อลูก
ในเดือนกันยายน ค.ศ. 1727 จักรพรรดิหย่งเจิ้งบีบให้หงฉือแขวนคอตาย เวลานั้น หงฉืออายุได้ 23 ปี แต่ไม่มีเอกสารประวัติศาสตร์ฉบับไหนระบุเหตุที่จักรพรรดิบังคับเช่นนั้น
จักรพรรดิหย่งเจิ้งสิ้นพระชนม์ใน ค.ศ. 1735 หงลี่ขึ้นสืบราชบัลลังก์ต่อเป็นจักรพรรดิเฉียนหลง เจ้าชายอิ้นลู่ (胤禄) ถวายฎีกาขอให้คืนสถานะเดิมแก่หงฉือ จักรพรรดิเฉียนหลงตรัสว่า หงฉือพระเชษฐายัง "เยาว์และเขลา" นัก แต่แม้จะสิ้นชีพมานานแล้ว ก็ยังทรงรำลึกถึงด้วยความรักฉันพี่น้องอยู่มิได้ขาด จึงอนุมัติตามนั้น
การที่ฎีกาของอิ้นลู่ก็ดี หรือโองการคืนยศของจักรพรรดิเฉียนหลงก็ดี มิได้เอ่ยว่า หงฉือเคยกระทำความผิดอย่างใด ยิ่งทำให้นักประวัติศาสตร์ฉงนสนเท่ห์เกี่ยวกับการลงโทษหงฉือของจักรพรรดิเฉียนหลง
ตัวละครในวรรณกรรมมังกรคู่สู้สิบทิศ
ใช้การออกเสียงตามหนังสือการ์ตูน ของบริษัทสยามอินเตอร์คอมิกส์
เรียงตามลำดับฝีมือดังนี้
มาร์โกส อาลอนโซ เมนโดซา
มาร์โกส อาลอนโซ เมนโดซา () เกิดเมื่อ 28 ธันวาคม ค.ศ 1990 ที่กรุงมาดริด เป็นนักฟุตบอลชาวสเปน ปัจจุบันลงเล่นให้กับเชลซีในตำแหน่งแบ็กซ้าย, วิงแบ็กซ้าย หรือปีกซ้าย
สถาบันพัฒนาสุขภาพอาเซียน มหาวิทยาลัยมหิดล
สถาบันพัฒนาสุขภาพอาเซียน มหาวิทยาลัยมหิดล เป็นส่วนงานระดับคณะของมหาวิทยาลัย ทำหน้าที่วิจัย พัฒนาสาธารณสุขมูลฐานของประเทศไทยและอาเซียน อีกทั้งยังเป็นสถาบันที่ให้การศึกษาในระดับบัณฑิตศึกษาอีกด้วย
สถาบันพัฒนาการสาธารณสุขอาเซียน เดิมคือ ศูนย์ฝึกอบรมและพัฒนาการสาธารณสุขมูลฐานอาเซียน ก่อตั้งและเริ่มดำเนินการเมื่อปี พ.ศ. 2525 เพื่อดำเนินโครงการศูนย์ฝึกอบรมและพัฒนาการสาธาณสุขมูลฐานแห่งอาเซียน โดยความร่วมมือกันของมหาวิทยาลัยมหิดล กับกระทรวงสาธารณสุข สนับสนุนการก่อตั้งโดยองค์การ JICA ประเทศญี่ปุ่น
ต่อมาในปี พ.ศ. 2529 ได้เริ่มดำเนินการหลักสูตรปริญญาโทนานาชาติ สาขาการบริหารงานพัฒนาการสาธารณสุขมูลฐานเป็นหลักสูตรแรกของโลก ซึ่งมีบทบาทต่อการถ่ายทอดประสบการณ์การพัฒนาโดยกลวิธีการสาธารณสุขมูลฐานของประเทศไทยให้แก่ประเทศกำลังพัฒนาและพัฒนาแล้วทั่วโลก และวันที่ 11 ตุลาคม พ.ศ. 2531 ได้ยกฐานะเป็น สถาบันพัฒนาการสาธารณสุขอาเซียน ดำเนินงานต่างๆ อย่างต่อเนื่อง
และเมื่อวันที่ 20 พฤษภาคม พ.ศ. 2552 สถาบันพัฒนาการสาธารณสุขอาเซียนได้ปรับเปลี่ยน ชื่อเป็น "สถาบันพัฒนาสุขภาพอาเซียน" ตามประกาศของ สภามหาวิทยาลัยมหิดล 
 ระดับบัณฑิตศึกษา
ยศทหารเวียดนามใต้
ตารางข้างล่างต่อไปนี้คือข้อมูลเกี่ยวกับยศทหารของกองทัพสาธารณรัฐเวียดนาม
สาธารณรัฐสโลวักที่ 1
สาธารณรัฐสโลวักที่ 1 () หรือ รัฐสโลวัก () เป็นรัฐบริวารของนาซีเยอรมนีในวันที่ 14 มีนาคม 1939 ถึง 4 เมษายน 1945 มีดินแดนคือในประเทศสโลวาเกียในปัจจุบัน สาธารณรัฐมีพรมแดนติดกับ ราชอาณาจักรฮังการี, นาซีเยอรมนี, รัฐอารักขาแห่งโบฮีเมียและโมราเวีย และโปแลนด์ (เขตยึดครอง General Government)
เยอรมนีได้ยอมรับสาธารณรัฐสโลวักที่ 1 นี้เป็นรัฐเอกราชรวมทั้ง Provisional Government of the Republic of China, โครเอเชีย, เอลซัลวาดอร์, เอสโตเนีย, อิตาลี, ฮังการี, ญี่ปุ่น, ลิทัวเนีย, แมนจูกัว, Mengjiang, โรมาเนีย, สหภาพโซเวียต, สเปน, สวิตเซอร์แลนด์ และนครรัฐวาติกัน ส่วนฝ่ายสัมพันธมิตรตะวันตกไม่ยอบรับเป็นรัฐเอกราช
ชาร์ล เลอง
บุตรีของเลอง นามว่า ชาร์ล็อต เมสนาร์ด ซึ่งให้สัมภาษณ์ในปี 1921 ขณะเธอมีอายุ 55 ปีและพักอาศัยอยู่ในอพาร์ตเมนต์ในปารีส เธอให้สัมภาษณ์ว่า บุตรชายของเธอมีหน้าตาคล้ายคลึงกับเสด็จทวดอย่างมาก อย่างไรก็ตาม บุตรชายของเธอได้เสียชีวิตไปช่วงสงครามโลกครั้งที่หนึ่งใกล้กับเมืองแร็งส์ในฝรั่งเศสอย่างไรก็ตาม ชาร์ล็อตยังให้สัมภาษณ์ว่า บิดาของเธอยังได้สมรสกับสตรีคนอื่นอีกและมีบุตรชายด้วยกันสามคน โดยสองคนได้เสียชีวิตไปในช่วงสงคราม อีกคนที่เหลือรอดใช้ชีวิตอย่างเงียบๆกับลูกๆในวอซ (Vosges)
ล่าปีศาจ
ล่าปีศาจ เป็นละครโทรทัศน์แนวชีวิต-แอ็กชั่น บทประพันธ์ของ สันต์ สิราวุธ บทโทรทัศน์โดย วิลักษณา กำกับการแสดงโดย ชูชัย องอาจชัย ผลิตโดย บริษัท ยูม่า 99 จำกัด โดย ยุวดี ไทยหิรัญ ออกอากาศทุกวันพุธ–พฤหัสบดี เวลา 20.20 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ธนากร โปษยานนท์, เข็มอัปสร สิริสุขะ , โอลิเวอร์ พูพาร์ท , รามาวดี นาคฉัตรีย์ และนักแสดงชั้นนำอีกมากมาย เริ่มตอนแรกวันที่ 7 สิงหาคม พ.ศ. 2540–9 ตุลาคม พ.ศ. 2540
มิสเตอร์โมเดลอินเตอร์เนชันแนล
มิสเตอร์โมเดลอินเตอร์เนชันแนล () เป็นประกวดความงามชายประจำปี ก่อตั้งขึ้นในปี ค.ศ. 2013 ซึ่งครั้งแรกของการประกวดมิสเตอร์โมเดลอินเตอร์เนชันแนลได้รับการจัดขึ้นที่ซานโตโดมิงโก สาธารณรัฐโดมินิกัน เมื่อวันที่ 1 พฤศจิกายน ค.ศ. 2013 ผู้ที่ได้รับตำแหน่งมิสเตอร์โมเดลอินเตอร์เนชันแนล 2013 คนแรกได้แก่ วิลเลียน เรช จากประเทศบราซิล
ผู้ดำรงตำแหน่งมิสเตอร์โมเดลอินเตอร์เนชันแนลปัจจุบันคือ โฮเซ มานูเอล อัลกัลเด (José Manuel Alcalde) จากประเทศชิลี ได้รับตำแหน่งเมื่อวันที่ 11 มีนาคม ค.ศ. 2018 ในไมแอมี, สหรัฐ
วิศรุต หิรัญบุศย์
วิศรุต หิรัญบุศย์ (ชื่อเล่น:ไผ่) เป็น นักแสดงและนายแบบ ชาวไทย โดยเป็นที่รู้จักจากบท พี่คล้าว จาก สุภาพบุรษจุฑาเทพ ตอน คุณชายปวรรุจ
ไผ่ วิศรุต หิรัญบุศย์ เป็นคนกรุงเทพมหานคร เกิดเมื่อวันที่ 21 ธันวาคม 2534 เป็นบุตรชายของ นรงค์ หิรัญบุศย์ กับ หทัยรัตน์ หิรัญบุศย์ มีน้องชาย 1 คนคือ ศรัณย์ หิรัญบุศย์ จบการศึกษาระดับประถมศึกษาและมัธยมศึกษาจากโรงเรียนอมาตยกุล และจบการศึกษาระดับปริญญาตรี คณะเศรษฐศาสตร์ มหาวิทยาลัยเกษตรศาสตร์
ก่อนเข้าวงการไผ่เคยประกวด Men’s Health Guy Challenge ในปี 2012(2556) โดยได้รับรางวัลพิเศษ Sexy Guy Award จากนั้นจึงมีผลงานการถ่ายแบบและผลงานละครตามมาอย่างต่อเนื่องจนถึงปัจจุบัน โดยวิศรุตเล่นละครเรื่อง "สุภาพบุรษจุฑาเทพ" ตอน "คุณชายปวรรุจ" โดยรับบทเป็นนายคล้าว ทำให้เป็นที่รู้จัก
ในปี 2559 เขายังมีผลงานการแสดงใน การแสดงสื่อผสม เรื่อง ศึกยุทธหัตถี ในงานอนุสรณ์ดอนเจดีย์ ประจำปี 2559 จังหวัดสุพรรณบุรีที่ ร่วมกับการท่องเที่ยวแห่งประเทศไทย (ททท.) และหน่วยงานภาครัฐและเอกชนต่างๆ ระหว่างวันที่ 18 มกราคม 2559 ถึงวันที่ 1 กุมภาพันธ์ 2559 ณ บริเวณพระบรมราชานุสรณ์ดอนเจดีย์ อำเภอดอนเจดีย์ จังหวัดสุพรรณบุรี โดยวิศรุต หิรัญบุศย์ รับบท พระมหาอุปราชา ร่วมกับโอม อัชชา นามปาน (หรือชื่อเดิม โฬม พัชฏะ นามปาน), มณีรัตน์ ศรีจรูญ และพิจิตตรา สิริเวชชะ-พัน
จักรพรรดินิมเมียว
จักรพรรดินิมเมียว () จักรพรรดิองค์ที่ 54 แห่งราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น
ในวันที่ 18 เดือน 4 ปี โคนิง ที่ 14 ตรงกับวันที่ 31 พฤษภาคม ค.ศ. 823 หรือ 2 วันหลังจาก จักรพรรดิจุนนะ จักรพรรดิองค์ที่ 53 ผู้เป็นพระปิตุลา (อา) ขึ้นสืบราชบัลลังก์ต่อจาก จักรพรรดิซะงะ จักรพรรดิองค์ที่ 52 พระราชบิดาของเจ้าชายมะซะระจักรพรรดิจุนนะได้สถาปนาเจ้าชายมะซะระพระราชนัดดาพระชนมายุเพียง 14 พรรษาขึ้นเป็นรัชทายาทและผู้สืบราชบัลลังก์
เมื่อจักรพรรดิจุนนะสละราชบัลลังก์ในวันที่ 28 เดือน 2 ปี เท็นโช ที่ 10 ตรงกับวันที่ 22 มีนาคม ค.ศ. 833 หลังจากครองสิริราชสมบัติได้ 9 ปีเจ้าชายมะซะระที่รัชทายาทพระชนมายุ 24 พรรษาจึงขึ้นสืบราชบัลลังก์เป็น จักรพรรดินิมเมียว โดยหลังจากขึ้นสืบราชบัลลังก์ได้ไม่นานจักรพรรดินิมเมียวได้สถาปนา พระชนมายุเพียง 8 พรรษาพระโอรสของอดีตจักรพรรดิจุนนะขึ้นเป็นรัชทายาทและผู้สืบราชบัลลังก์
จากนั้นอีก 8 วันคือวันที่ 7 เดือน 3 ปี เท็นโช ที่ 10 ตรงกับวันที่ 30 มีนาคม ค.ศ. 833 จักรพรรดินิมเมียวได้เข้าพิธีราชาภิเษกที่ พระราชวังหลวงเฮอัง
ในฤดูร้อนของปี ค.ศ. 842 ตรงกับปีที่ 9 ในรัชสมัยได้เกิดกบฏที่เรียกว่า () อันส่งผลให้เจ้าชายสึเนะซะดะที่รัชทายาทถูกปลดจากตำแหน่งทำให้ เจ้าชายมิชิยะซุ () (ต่อมาคือ จักรพรรดิมนโตะกุ จักรพรรดิองค์ที่ 55) พระราชโอรสองค์ใหญ่ขึ้นเป็นรัชทายาท
จักรพรรดินิมเมียวสวรรคตในวันที่ 21 เดือน 3 ปี คาโช ที่ 3 ตรงกับวันที่ 6 พฤษภาคม ค.ศ. 850 ขณะพระชนมายุได้ 41 พรรษาครองสิริราชสมบัติได้ 17 ปีภายหลังจากสวรรคตแล้วได้มีการถวายพระนามให้พระองค์ว่า จักรพรรดิฟุกะกุซะ () ตามนามพระราชสุสานของพระองค์ต่อมาพระนามนี้ได้อนุโลมนำไปใช้เป็นพระนามของ จักรพรรดิโกะ-ฟุกะกุซะ 
จักรพรรดิองค์ที่ 89 ที่ปกครองในช่วง คริสต์ศตวรรษที่ 13
เดอะ สกอร์เปี้ยน คิง ศึกราชันย์แผ่นดินเดือด
เดอะ สกอร์เปี้ยน คิง ศึกราชันย์แผ่นดินเดือด () เป็นภาพยนตร์โลดโผน/จินตนิมิต กำกับภาพยนตร์โดยชัค รัสเซล นำแสดงโดย ดเวย์น จอห์นสัน, เคลลี หู, แกรนต์ เฮสลอฟและไมเคิล คลาร์ก ดันแคน ภาพยนตร์เรื่องนี้เป็นภาพยนตร์ภาคแยกมาจาก "เดอะมัมมี่ รีเทิร์น ฟื้นชีพกองทัพมัมมี่ล้างโลก"
เรื่องราวในภาพยนตร์เรื่อง "เดอะ สกอร์เปี้ยน คิง ศึกราชันย์แผ่นดินเดือด" เกิดขึ้นเมื่อ 5,000 ปีก่อนภาพยนตร์เรื่อง "เดอะมัมมี่ คืนชีพคำสาปนรกล้างโลก" และ "เดอะมัมมี่ รีเทิร์น ฟื้นชีพกองทัพมัมมี่ล้างโลก" ซึ่งภาพยนตร์เรื่องนี้มีภาคต่อคือ "เดอะ สกอร์เปี้ยน คิง 2 อภินิหารศึกจอมราชันย์"
เรื่องราวเกิดขึ้นเมื่อห้าพันปีก่อน เมื่อชายผู้ทะเยอทะยานและไร้ความปรานี นามว่า เมมนอน เชื่อว่า เขาถูกกำหนดให้มาปกครองผู้คน ที่กระจัดกระจายอยู่ในทะเลทราย เขาพร้อมด้วยกองทัพที่โหดร้ายทารุณ บุกไปทั่วทั้งภูเขาและที่ราบ ที่สังหารผู้คน และนำคนที่เหลือมาเป็นทาส เขาต่อสู้อย่างไร้ความปรานี กับใครก็ตามที่ต่อต้านเขา ด้วยรู้ตัวเองว่ามีศัตรูอยู่มากมาย เมมนอน ได้รับคำแนะนำเรื่องแผนการณ์จากผู้พยากรณ์คนหนึ่ง ซึ่งจะคอยบอกว่า เมื่อใด ที่ไหน และจะโจมตีอย่างไร ทำให้เขาไม่เคยพ่ายแพ้เลย
มีเพียงชนไม่กี่เผ่าเท่านั้นที่ไม่ยอมสยบ และยังขัดขวางเมมนอนไม่ให้ครองบัลลังก์ แต่ก็รู้ดีว่า ในที่สุดต้องเผชิญหน้ากับเมมนอน ชนเหล่านั้นจึงได้ว่าจ้าง มาธายุส ชายผู้สืบเชื้อสายจากนักรบผู้เก่งกล้าสามารถ เพื่อกำจัดผู้พยากรณ์ และขัดขวางเมมนอน ไม่ให้ได้ครองบัลลังก์ตามต้องการ
ดังนั้น มาธายุสจึงเข้าสู่สงคราม ที่ต้องอาศัยความชำนาญ และความเข้มแข็ง ที่มาจากกำลังในตัวเขา เขาลักลอบเข้าไปในเมืองโกโมราห์อันชั่วร้ายของเมมนอน และพบว่าผู้พยากรณ์ของเมมนอนนั้น เป็นหญิงสาวสวยชื่อ คาสซานดรา แทนที่จะฆ่าเธอ เขากลับจับเธอมาเป็นตัวประกัน ขังไว้ในหุบเขาแห่งความตายอันรกร้างว่างเปล่า แม้ว่ามาธายุสจะมีกองทัพมากกว่ามาก แต่มาธายุสก็รู้ดีว่า มีทางเดียวที่จะรอดพ้นได้ นั่นคือการเผชิญหน้าโดยตรงกับเมมนอน
คาสซานดราทำนายว่า มาธายุสจะตายในการรบครั้งนี้ แต่มาธายุสดำเนินชีวิตตามบัญญัติที่เรียบง่ายแต่ลึกซึ้ง ดังเช่นประชาชนของเขาคือ “อยู่อย่างอิสระ ตายอย่างสบาย” (Live Free.. Die Well!) เขายังเชื่อว่า เขาสามารถกำหนดชะตาชีวิตของตัวเองได้ และความเชื่อมั่นนี้ที่สืบทอดมา ทำให้ผู้ลอบฆ่ากลายมาเป็นตำนาน นั่นคือ The Scorpion King
อภินิหารศึกจอมราชันย์
อภินิหารศึกจอมราชันย์ () เป็นภาพยนตร์โลดโผน/จินตนิมิตที่เป็นภาคต่อจากภาพยนตร์เรื่อง "เดอะ สกอร์เปี้ยน คิง ศึกราชันย์แผ่นดินเดือด" ซึ่งภาพยนตร์เรื่องนี้มีภาคต่อคือเรื่อง เดอะ สกอร์เปี้ยน คิง 3 สงครามแค้นกู้บัลลังก์เดือด ภาพยนตร์เริ่มการถ่ายทำในวันที่ 1 ตุลาคม ค.ศ. 2007 ในเมืองเคปทาวน์ ประเทศแอฟริกาใต้
ภาพยนตร์เรื่องนี้กล่าวถึงเรื่องราวของหนุ่มนามแมธาอุสที่เห็นพ่อของเขาซึ่งเป็นนักรบเผ่าแอกคาเดียนถูกซากอนนักรบคู่อาฆาตฆ่าตายเมื่อตอนเขายังเด็ก ต่อมาแมธาอุสถูกส่งไปฝึกฝนการต่อสู้ที่สำนักแมงป่องดำถึง 7 ปี จนกลายเป็นนักฆ่าที่สาบานจะล้างแค้นให้พ่อ แต่การเอาชนะซากอนได้เขาจะต้องอาศัยดาบศักดิ์สิทธิ์มาช่วยเสริมพลังฝีมือของ เขา เมธาอุสจึงออกเดินทางเพื่อตามหาดาบเล่มนั้นให้ได้เสียก่อน
เล็บเหล็กหวงเฟยหง
เล็บเหล็กหวงเฟยหง () เป็นภาพยนตร์กำลังภายในสัญชาติฮ่องกงในปี ค.ศ. 1993 เขียนบทและกำกับโดย หวังจิ่ง ออกแบบคิวบู๊โดย หยวน หวูปิง ภาพยนตร์เรื่องนี้ดัดแปลงมาจากภาพยนตร์ซีรีส์ชุด หวงเฟยหง ซึ่งออกจำหน่ายหลังจากที่มีภาพยนตร์ชุด หวงเฟยหง 3 ภาคแรก นำแสดงโดย หลี่ เหลียนเจี๋ย,จาง เหมี่ยน. ซึ่งภาพยนตร์เรื่องนี้ไม่นับเข้ากับภาพยนตร์ชุด หวงเฟยหงของฉีเคอะแต่อย่างใด
รัฐบาลฮ่องกงกำลังตามจับหัวหน้าค่ายมวยคุณธรรม โดยที่มีใต้เท้าเซียนเป็นผู้อยู่เบื้องหลังในการจับตัวหญิงสาวไปขายตัวให้กับชาวฝรั่ง และได้เตรียมการที่จะจับตัว "ชาชาน" เพื่อต้องการบีบรัฐบาลให้ปล่อยตัวคนของพรรคคุณธรรมทั้งหมด แผนการชั่วเริ่มขึ้นในการเตรียมการฉลองร้านของอาสิบสาม โดยที่เขาต้องการให้หวงเฟยหงมาเชิดสิงโตในงาน เมื่อหวงซื่อหู่ เจ้าของกิจการซ่องนางโลมได้ยินแผนการชั่ว และได้นำข่าวมาบอกกับหวงเฟยหง แล้วทีนี้ล่ะ หวงเฟยหงจะมีแผนการใดมายับยั้งใต้เท้าเซียน ติดตามได้ใน "เล็บเหล็กหวงเฟยหง"
เยอรมนีภายใต้การยึดครองของสัมพันธมิตร
เมื่อนาซีเยอรมนีพ่ายแพ้ในสงครามโลกครั้งที่สอง ฝ่ายสัมพันธมิตรผู้ชนะจึงได้แสดงสิทธิ์การปกครองเหนือดินแดนของรัฐเยอรมัน (เยอรมันไรช์) ที่ตั้งอยู่ทางฝั่งตะวันตกของแนวโอเดอร์-ไนเซอ (Oder–Neisse line) และล้มล้างรัฐบาลภายใต้การปกครองของอดอล์ฟ ฮิตเลอร์ลง (ดูที่ปฏิญญาเบอร์ลิน ค.ศ. 1945) จากนั้นมหาอำนาจทั้ง 4 ของฝ่ายสัมพันธมิตรจึงได้แบ่งแยกเยอรมนีออกเป็น เขตยึดครอง จำนวนสี่เขตเพื่อเป้าหมายด้านการปกครอง โดยให้ฝรั่งเศสปกครองดินแดนทางตะวันตกเฉียงใต้ สหราชอาณาจักรปกครองดินแดนทางตะวันตกเฉียงเหนือ สหรัฐปกครองดินแดนตอนใต้ และสหภาพโซเวียตปกครองภาคตะวันออก และบริเวณนี้เป็นที่รู้จักโดยรวมภายใต้ชื่อ เยอรมนีภายใต้การยึดครองของสัมพันธมิตร () การแบ่งแยกนี้เป็นที่ยอมรับและให้สัตยาบัน ณ การประชุมพอทสดัม ระหว่างวันที่ 17 กรกฎาคม - 2 สิงหาคม ค.ศ. 1945 โดยในช่วงฤดูใบไม้ร่วง ค.ศ. 1944 สหรัฐอเมริกา สหราชอาณาจักร และสหภาพโซเวียต ได้ตกลงการแบ่งเขตแดนของเยอรมนีไว้ในพิธีสารลอนดอน ซึ่งทั้งหมดได้เห็นชอบให้สละดินแดนทางฝั่งตะวันออกของแนวโอเดอร์-ไนเซอ ออกจากการเป็นส่วนหนึ่งของประเทศเยอรมนีเมื่อสิ้นสุดสงคราม และให้สนธิสัญญาสันติภาพเยอรมันฉบับสุดท้ายที่ผ่านการพิจารณาแล้ว เป็นตัวกำหนดแนวพรมแดนระหว่างโปแลนด์-เยอรมนีและสหภาพโซเวียต-โปแลนด์ (สำหรับบริเวณที่เป็นดินแดนของเยอรมนีในอดีตซึ่งถูกสละทิ้ง) เท่ากับว่าสนธิสัญญาฉบับดังกล่าว "ผลักเส้นเขตแดนของโปแลนด์ไปทางทิศตะวันตก" ส่งผลให้อาณาเขตโดยประมาณกลับไปมีขนาดเท่าเดิมเมื่อปี ค.ศ. 1722
ในช่วงสัปดาห์ท้าย ๆ ของการสู้รบบนภาคพื้นทวีปยุโรป กองกำลังของสหรัฐอเมริกาได้ต่อสู้จนล่วงเลยเข้าไปในอาณาบริเวณซึ่งเกินกว่าแนวยึดครองในอนาคตที่ตกลงกันไว้ บางช่วงล่วงล้ำเข้าไปเป็นระยะทางกว่า 320 กิโลเมตร (200 ไมล์) ส่งผลให้แนวบรรจบ (line of contact) ในช่วงสิ้นสุดสงครามระหว่างกองกำลังของสหรัฐอเมริกาและกองกำลังของสหภาพโซเวียต กลายเป็นเส้นเขตแดนชั่วคราวของเยอรมนีฝั่งตะวันออกและฝั่งตะวันตกซึ่งตั้งอยู่ทางทิศตะวันออกเลยจากเส้นเขตแดนซึ่งตกลงกันไว้แต่เดิม สองเดือนต่อมาในวันที่ 1 กรกฎาคม ค.ศ. 1945 ฝ่ายสหรัฐอเมริกาจึงได้ถอนกำลังออกจากอาณาบริเวณที่ตนยึดครองอยู่และคืนให้แก่สหภาพโซเวียตดังที่ได้แบ่งกันเอาไว้ เส้นเขตแดนชั่วคราวดังกล่าวจึงขยับเลื่อนกลับมาทางทิศตะวันตกและกลายเป็นเส้นเขตแดนที่แบ่งเยอรมนีออกเป็นสองประเทศนับแต่นั้นมาจนกระทั่งปี ค.ศ. 1990 นักวิชาการบางส่วนเชื่อว่าการถอนกำลังดังกล่าวเป็นท่าทีสำคัญที่ช่วยโน้มน้าวให้สหภาพโซเวียตยินยอมให้สหรัฐอเมริกา สหราชอาณาจักร และฝรั่งเศสได้ส่วนแบ่งเขตปกครองทางฝั่งตะวันตกของกรุงเบอร์ลิน (แต่เดิมยกให้สหภาพโซเวียตปกครองกรุงเบอร์ลินทั้งหมด) ซึ่งเกิดขึ้นในช่วงเวลาไล่เลี่ยกันคือเดือนกรกฎาคม ค.ศ. 1945 แม้ว่าอีกเหตุผลหนึ่งที่สำคัญก็คือต้องการให้หน่วยราชการลับได้มีโอกาสรวมตัวกัน (ดูที่ปฏิบัติการคลิปหนีบกระดาษ)
เดอะ สกอร์เปี้ยน คิง 3 สงครามแค้นกู้บัลลังก์เดือด
เดอะ สกอร์เปี้ยน คิง 3 สงครามแค้นกู้บัลลังก์เดือด () เป็นภาพยนตร์โลดโผน/จินตนิมิตแอคชั่น ที่ออกฉายในปี ค.ศ. 2012 ซึ่งได้วางจำหน่ายในเดือนตุลาคมปีเดียวกัน ซึ่งภาพยนตร์เรื่องนี้เป็นภาพยนตร์ภาคสามในภาพยนตร์เฟรนไชส์ชุด เดอะ สกอร์เปี้ยน คิง ต่อจากภาพยนตร์เรื่อง อภินิหารศึกจอมราชันย์ ซึ่งภาพยนตร์เรื่องนี้มีภาคต่อคือ เดอะ สกอร์เปี้ยน คิง 4 ศึกชิงอำนาจจอมราชันย์ นำแสดงโดย วิกเตอร์ เว็บสเตอร์, บอสติน คริสโตเฟอร์, เทอร์มิวรา มอริสสัน, คริสตัล วี, เซลิน่า โล, คิมโบ้ สลิซ, เดฟ บาวทิสตาร์ , บิลลี่ เซน, รอน เพอว์แมน
ภาพยนตร์เรื่องนี้เล่าถึงอาณาจักรของแมเธอุสที่ได้ล่มสลายลง และเขายังต้องสูญเสียราชินีของเขาให้กับโรคระบาด เวลานี้ในฐานะมือสังหารรับจ้าง เขาต้องปกป้องอาณาจักรแห่งนี้จากทรราชผู้ชั่วร้ายและกองทัพปีศาจของมัน เพื่อฉุดความรุ่งเรืองของเขากลับคืนมาอีกครั้ง
เดอะ สกอร์เปี้ยน คิง 4 ศึกชิงอำนาจจอมราชันย์
เดอะ สกอร์เปี้ยน คิง 4 ศึกชิงอำนาจจอมราชันย์ () เป็นภาพยนคร์แอคชั่น/จินตนิมิต/ผจญภัย ที่ออกฉายในปี ค.ศ. 2015 ซึ่งออกวาวจำหน่ายในวันที่ 10 มกราคม ปีเดียวกัน เป็นภาพยนตร์ลำดับที่สี่ในภาพยนตร์เฟรนไชส์ชุด เดอะ สกอร์เปี้ยน คิง นำแสดงโดย วิกเตอร์ เว็บสเตอร์, เอลเลน ฮอลแลน, เลา เฟอร์ริคโน่, รัดเจอร์ เฮาเออร์, รอยซ์ กราซี่, อีฟ ทอเรส, และ เอียน ไวต์ ภาพยนตร์เรื่องนี้เป็นภาพยนตร์ภาคต่อจาก "เดอะ สกอร์เปี้ยน คิง 3 สงครามแค้นกู้บัลลังก์เดือด".
ภาพยนตร์เรื่องนี้เล่าถึงเรื่องราวที่กษัตริย์แห่งนอร์วาเนียถูกลอบปลงพระชนม์ แมทเธอุส ราชันย์แมงป่องผู้เป็นตำนานถูกใส่ความว่าเป็นคนร้ายและต้องต่อสู้กับทัพทหารทั้งราชอาณาจักร เวลานี้ แมทเธอุส (วิคเตอร์ เว็บสเตอร์) และพันธมิตรที่เหลืออยู่ซึ่งมีเพียงสตรีลึกลับนางหนึ่งกับพ่อของเธอเท่านั้น ที่เป็นความหวังสุดท้ายในการหยุดรัชทายาทผู้ชั่วร้ายที่จะขึ้นครองบัลลังก์ และหมายครอบครองสุดยอดพลังวิเศษอันเก่าแก่มาเป็นของตนเองให้ได้
พรีเมียร์ลีก ฤดูกาล 2003–04
พรีเมียร์ลีก ฤดูกาล 2003-04 ( หรืออาจหมายถึง 2003–04 Barclaycard Premiership อันเนื่องจากมีผู้สนับสนุน) เป็นการแข่งขันในฤดูกาลที่ 12 ของพรีเมียร์ลีก ลีกสูงสุดของฟุตบอลอังกฤษ โดยสโมสรฟุตบอลอาร์เซนอลชนะการแข่งขันเป็นครั้งที่ 3 จากการแข่งขัน 13 ครั้งในประวัติศาสตร์ฟุตบอลลีกสูงสุดของอังกฤษ และอาร์เซนอลเป็นสโมสรแรกที่สามารถสร้างประวัติศาสตร์ไร้พ่ายบนลีกสูงสุดใน 38 นัดของฤดูกาลและเป็นทีมที่สองทั้งหมด (ครั้งแรกเกิดขึ้นกับ สโมสรฟุตบอลเปรสตันนอร์ทเอ็นด์ ในปี ค.ศ. 1889, 115 ปีที่แล้ว, ขณะระหว่างฤดูกาลในจำนวน 22 นัด) อีกด้วย.
รางวัล ผู้จัดการทีมยอดเยี่ยมประจำปีของสมาคมผู้จัดการพรีเมียร์ลีก ชนะโดย อาร์แซน แวงแกร์, เขาสร้างประวัติศาสตร์ในการทำเช่นนั้นได้โดยเป็นผู้จัดการทีมคนแรกที่ชนะรางวัลครั้งนี้เป็นครั้งที่สอง.
รางวัลนักฟุตบอลยอดเยี่ยมแห่งปีของพีเอฟเอในปี 2004 ได้แก่ ตีแยรี อ็องรี ของอาร์เซนอลซึ่งเป็นปีที่สองติดต่อกันของเจ้าตัว.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ สกอตต์ ปาร์คเกอร์ ของ เชลซี.
ผู้รักษาประตู: ทิม ฮาวเวิร์ด (แมนเชสเตอร์ยูไนเต็ด)กองหลัง: โลร็อง, แอชลีย์ โคล, โซล แคมป์เบลล์ (อาร์เซนอล ทั้งหมด), จอห์น เทร์รี (เชลซี)กองกลาง: สตีเวน เจอร์ราร์ด (ลิเวอร์พูล), ปาทริค วิเอรา, รอแบร์ ปีแร็ส (อาร์เซนอล ทั้งคู่), แฟรงค์ แลมพาร์ด (เชลซี)กองหน้า: ตีแยรี อ็องรี (อาร์เซนอล), รืด ฟัน นิสเติลโรย (แมนเชสเตอร์ยูไนเต็ด)
อาร์แซน แวงแกร์ ชนะรางวัลนี้. ทีมของเขาชนะ 26 นัด, แพ้ 0 และ เสมอ 12 ทำประตูได้ 73 ประตู, เสียประตูให้กับคู่แข่งไปเพียง 26 ประตู.
วีเลียง บอร์ฌิส ดา ซิลวา
วีเลียง บอร์ฌิส ดา ซิลวา () เกิดเมื่อ 9 สิงหาคม ค.ศ 1988 ที่รัฐเซาเปาลู เป็นนักฟุตบอลชาวบราซิล ปัจจุบันลงเล่นให้กับเชลซี ในตำแหน่งปีกและกองกลางตัวรุก
รอยัลรัมเบิล (2017)
รอยัลรัมเบิล (2017) () รายการเพย์-เพอร์-วิว มวยปล้ำอาชีพ ดับเบิลยูดับเบิลยูอี (WWE) ซึ่งปีนี้จัดขึ้นเป็นปีที่30 โดยจัดขึ้นในวันที่ 29 มกราคม 2017 (30 มกราคม ตามเวลาประเทศไทย) โดยจะจัดขึ้นที่สนาม Alamodome เมืองแซนแอนโทนีโอ, รัฐเท็กซัส ซึ่งเป็นครั้งที่ 4 ที่จัดในรัฐเท็กซัส (ครั้งแรก 1989, ครั้งที่ 2 1997, และครั้งที่ 3 2007)
หลังจากที่ Goldberg ได้เอาชนะ Brock Lesnar ไปได้ในศึก Survivor Series ในรอบ 12 ปีที่ผ่านมา เขาได้ประกาศจะเข้าร่วมแมทช์การปล้ำรอยัลรัมบัลเป็นคนแรกในศึกรอว์ วันที่ 21 พฤศจิกายน ค.ศ. 2016
ออลีฟว์ ซูลุก
มารี-ออลีฟว์ ซูลุก () หรือ ออลีฟว์ โฟสแต็ง (; ค.ศ. 1832—1936) เป็นพระราชธิดาในจักรพรรดินีอาเดลีนาแห่งเฮติ ที่ต่อมาได้เป็นพระราชธิดาบุญธรรมในจักรพรรดิโฟสแต็งที่ 1 ภายหลังเสกสมรสกับแม็งวีล-โฌแซ็ฟ ซูลุก () ผู้มีศักดิ์เป็นพระราชนัดดาของจักรพรรดิโฟสแต็ง ซึ่งขณะนั้นเป็นมกุฎราชกุมารแห่งเฮติ
พระองค์ทรงได้รับการเรียกขานว่า มาดามเพรอมีแยร์ (; "ท่านผู้หญิงชั้นเอก") หรือ ออลีฟว์ลากร็องด์ (; "ออลีฟว์มหาราชินี")
เจ้าหญิงออลีฟว์เป็นพระราชธิดาจากการสมรสครั้งก่อนในอาเดลีนา เลแว็ก ที่ต่อมามารดาได้อภิเษกสมรสกับจักรพรรดิโฟสแต็งที่ 1 แห่งเฮติ และมีพระอิสริยยศเป็นจักรพรรดินีตามลำดับ จักรพรรดิโฟสแต็งจึงทรงอุปการะออลีฟว์เป็นพระราชธิดาบุญธรรมมาแต่นั้น
เจ้าหญิงออลีฟว์เสกสมรสกับเจ้าชายแม็งวีล-โฌแซ็ฟ ซูลุก () พระโอรสในเจ้าชายฌ็อง-โฌแซ็ฟ ซูลุก () พระราชอนุชาในจักรพรรดิโฟสแต็ง ทั้งสองถูกคลุมถุงชนจนเสกสมรสในปี ค.ศ. 1854 แรกเริ่มนั้นขัดพระทัยที่จะไม่เสกสมรสตามพระราชประสงค์ขององค์จักรพรรดิอย่างแข็งขัน แต่จักรพรรดินีทรงปรามไว้และทรงให้เจ้าหญิงปฏิบัติตามพระราชประสงค์ แต่หลังจากการที่จักรพรรดิโฟสแต็งทรงสละราชสมบัติ และพระราชวงศ์ถูกเนรเทศ ก่อนอดีตจักรพรรดิจะเสด็จสวรรคตในปี ค.ศ. 1859 เจ้าชายแม็งวีล-โฌแซ็ฟ พระภัสดาจึงทรงอ้างสิทธิในการสืบราชสันตติวงศ์เฮติ โดยมีความพยายามที่จะฟื้นฟูระบอบจักรพรรดิอีกครั้งแต่ไม่เคยประสบความสำเร็จ เจ้าหญิงและพระสวามีมีพระโอรส-ธิดาด้วยกันสามพระองค์ คือ
หลังเจ้าชายแม็งวีล-โฌแซ็ฟทิวงคต พระองค์จึงไปประทับอยู่ร่วมกับเจ้าหญิงมารียาพระธิดาในประเทศโปรตุเกส กระทั่งพระธิดาสิ้นพระชนม์ในปี ค.ศ. 1899 จึงย้ายไปประทับอยู่กับเจ้าชายโฟสแต็ง-โฌแซ็ฟ พระโอรสองค์เล็กในสหรัฐอเมริกา จนกระทั่งพระโอรสพระองค์นี้สิ้นพระชนม์ในปี ค.ศ. 1913 พระองค์จึงเสด็จไปประทับกับเจ้าชายโฌแซ็ฟ พระโอรสองค์ใหญ่ที่สาธารณรัฐโดมินิกัน จนกระทั่งพระโอรสสิ้นพระชนม์ในปี ค.ศ. 1922 หลังนิราศจากมาตุภูมิมายาวนาน พระองค์นิวัติคืนเฮติในปี ค.ศ. 1929 โดยได้รับบำนาญจากประธานาธิบดีเฮติที่เข้าถวายพระพรบ้างในบางครา ท้ายที่สุดเจ้าหญิงออลีฟว์สิ้นพระชนม์ในปี ค.ศ. 1936 ขณะมีพระชันษาราว 104 ปี
เตโอโดโร โอเบียง อึงเกมา อึมบาโซโก
เตโอโดโร โอเบียง อึงเกมา อึมบาโซโก (, เกิด 5 มิถุนายน ค.ศ. 1942) เป็นประธานาธิบดีคนปัจจุบันของอิเควทอเรียลกินี เขาขับไล่ฟรันซิสโก มาซิอัส อึงเกมา อาของเขา ในรัฐประหารเดือนสิงหาคม ค.ศ. 1979 ภายใต้การปกครองของเขา ประเทศอิเควทอเรียลกินีเป็นผู้ผลิตน้ำมันที่สำคัญตั้งแต่คริสต์ทศวรรษ 1990 โอเบียงยังเคยเป็นประธานสหภาพแอฟริกาตั้งแต่วันที่ 31 มกราคม ค.ศ. 2011 ถึง 29 มกราคม ค.ศ. 2012 เขาเป็นผู้นำที่ดำรงตำแหน่งยาวนานที่สุดในแอฟริกาและเป็นประธานาธิบดีที่ดำรงตำแหน่งยาวนานที่สุดในโลกในขณะนี้
รัฐบาลของโอเบียงนั้นไม่เป็นประชาธิปไตย โอเบียงยังถูกกล่าวหาว่าทุจริตในตำแหน่งหน้าที่และใช้อำนาจในทางที่ผิด รัฐธรรมนูญให้อำนาจโอเบียงอย่างกว้างขวางรวมถึงสามารถออกกฎหมายได้โดยไม่ต้องผ่านสภา
หลังจากที่มาซิอัสสั่งประหารผู้คนมากมายและสมาชิกในครอบครัวตัวเองรวมถึงพี่ชายของโอเบียง โอเบียงและคนอื่น ๆ ต่างคิดว่ามาซิอัสเสียสติไป โอเบียงโค่นล้มมาซิอัสในรัฐประหารนองเลือดเมื่อวันที่ 3 สิงหาคม ค.ศ. 1979และดำเนินคดีกับเขาในข้อหาต่าง ๆ รวมถึงการฆ่าล้างเผ่าพันธุ์ชาวบูบี (Bubi) ในช่วงทศวรรษที่ผ่านมา มาซิอัสถูกตัดสินประหารชีวิตโดยการยิงเป้าในวันที่ 29 กันยายน ค.ศ. 1979
โอเบียงประกาศว่ารัฐบาลใหม่จะยุติความโหดร้ายและระบอบการปกครองที่กดขี่ของมาซิอัส เขาประกาศนิรโทษกรรมนักโทษทางการเมืองและยุติระบอบการปกครองแบบบังคับใช้แรงงาน อย่างไรก็ตาม เขาไม่ได้ถูกกล่าวถึงว่ามีส่วนเกี่ยวข้องในความโหดร้ายของระบอบมาซิอัส
การปกครองของโอเบียงในตอนแรกนั้นมีมนุษยธรรมมากกว่าอาของเขา แต่อย่างไรก็ตาม จากข้อมูลบางแหล่ง ความโหดร้ายของระบอบของเขาได้เพิ่มมากขึ้นเรื่อย ๆ ผู้สังเกตการณ์ทั้งภายในและภายนอกประเทศกล่าวว่าระบอบการปกครองของเขาเป็นหนึ่งในระบอบที่มีการทุจริตในตำแหน่งหน้าที่ กดขี่ และไม่เป็นประชาธิปไตยที่สุดในโลก ข่าวและสื่อต่าง ๆ ทุกประเภทถูกจำกัดให้ในความควบคุมของรัฐบาลและพันธมิตร
2+1
2+1 อาจหมายถึง:
ถนน 2+1
รึชทือ เรชแบร์
รึชทือ เรชแบร์ (; เกิด: 10 พฤษภาคม ค.ศ. 1973) อดีตนักฟุตบอลที่มีชื่อเสียงชาวตุรกี ในตำแหน่งผู้รักษาประตู
เรชแบร์มีชื่อเสียงขึ้นมากับทีมชาติตุรกี โดยเฉพาะในช่วงฟุตบอลชิงแชมป์แห่งชาติยุโรป 2000 และฟุตบอลโลก 2002 ที่ตุรกีมีผลงานการเล่นที่ดีเยี่ยม ได้รับการคัดเลือกให้ติดทีมยอดเยี่ยมของสหพันธ์ฟุตบอลยุโรป (ยูฟ่า) ในปี ค.ศ. 2002 จนอาจเรียกว่าเป็นหนึ่งในผู้รักษาประตูที่ดีที่สุดของโลกคนหนึ่งในช่วงเวลานั้นเลยทีเดียว
เรชแบร์มีเอกลักษณ์เฉพาะตัวด้วยการทาสีดำเป็นแต้มใต้ตาทั้งสองข้าง เคยผ่านการเล่นให้กับสโมสรระดับใหญ่ ๆ มาแล้ว ทั้งเฟแนร์บาห์แช, เบชิกทัช หรือบาร์เซโลนา
ปัจจุบัน เรชแบร์เป็นผู้อำนวยการของทีมชาติตุรกี
บันดาร์ เบรา
บันดาร์ เบรา หรือ เบรา ทาวน์ เป็นเมืองและเป็นเมืองหลวงของอำเภอเบรา รัฐปะหัง ประเทศมาเลเซีย